text:
CULTURA, TERRITORIO E PUBBLICO IN FRIULI – Dagli anni Cinquanta alla fine del Novecento
€ 10,00
79 disponibili
BREVE DESCRIZIONE
La crisi de vite sociâl e politiche dal dì di vuê e domande una presince e une fuarce critiche che nus ven dome de culture. Cuintri de dispersion e de pierdite de memorie storiche e culturâl, l’Associazion ADASTRACULTURA si impegne a riproponi i temis fondatîfs dibatûts intal secul a pene passât, di sigûr no par nostalgjie, ma pe convinzion che tant di ce che al è stât elaborât des singulis personalitâts o dai grups o moviments che a operavin sul teritori par dut il periodi cjapât in considerazion, al puedi judâ a interpretâ il timp di vuê, sticâ riflessions e confronts, furnî documens e struments utii par rivâ a elaborâ robis gnovis. L’Associazion ADASTRACULTURA si propon di davuelzi in particolâr cheste ultime funzion, come tipiche dal metodi di lavôr dal scritôr e artist Tito Maniacco, che a lui la asociazion e je intitulade. La sô vision poliprospetiche, la ricercje costante dal confront cun altris culturis, il so refudâ il conformisim e il banâl a son i tiermins di riferiment par ogni lavôr che al sei promovût intal so non.
Descrizione
L’attuale crisi della vita sociale e politica richiede presenza e una forza critica che solo la cultura può fornire. Contro la dispersione e la perdita di memoria storica e culturale, l’Associazione ADASTRACULTURA si impegna a riproporre i temi fondanti dibattuti nel corso del secolo appena trascorso, certo non per nostalgia, ma per la convinzione che molto di quanto è stato elaborato dalle singole personalità o dai gruppi o movimenti attivi nel territorio per tutto il periodo considerato possa aiutare nell’interpretazione dell’oggi, stimolare riflessioni e confronti, fornire documenti e strumenti utili ad ulteriori elaborazioni. L’Associazione si propone di svolgere in particolare quest’ultima funzione, come tipica del metodo di lavoro dello scrittore ed artista Tito Maniacco, cui è intitolata. La sua visione poliprospettica, la ricerca costante del confronto con altre culture, il rifiuto del conformismo e dell’ovvio sono i termini di riferimento per ogni lavoro promosso in suo nome.
Marina Giovannelli (Presidente ADASTRACULTURA)
Recensioni
Ancora non ci sono recensioni.
Be the first to review “CULTURA, TERRITORIO E PUBBLICO IN FRIULI – Dagli anni Cinquanta alla fine del Novecento” Annulla risposta
libri correlati
-
INFIER di Dante Alighieri
« La Divina Commedia di Dante Alighieri è certamente uno dei testi più impegnativi che un traduttore letterario possa pensare di affrontare».«…in una prospettiva di politica linguistica, come già aveva segnalato Pasolini all’inizio degli anni quaranta, per arricchire la lingua friulana e par far uscire la sua letteratura da una dimensione dialettale, sarebbe stato necessario favorire le traduzioni dai classici antichi o da altre lingue che non fossero l’italiano».«In Italia troviamo anche una grande diffusione di traduzioni dialettali. Spesso queste traduzioni hanno un carattere prettamente “dialettale”, vale a dire che rendono popolare e colloquiale la forma e, qualche volta, anche il contenuto, con cambi di registro che possono anche avere effetti grotteschi o divertenti, ma che fanno classificare queste versioni in una particolare categoria delle traduzioni od, addirittura, nella categoria del camuffamento». «… l’importanza della Divina Commedia, non tanto come opera italiana, quanto come opera universale, fa sì che la pubblicazione di questa traduzione in friulano, sia realmente una operazione importante per il Friuli e per il mondo letterario in generale». (Dalle “Note dal curadôr” di Alessandro Carrozzo)
disegno di copertina: Renato Calligaro
-
DIZIONARI ILUSTRÂT
Chest dizionari al è nassût tant che materiâl didatic in cors di furlan di nivel base: al è stât fat par cui che si svicine al furlan e che al cîr di slargjâ il sô vocabolari doprant ilustrazions semplicis, fintremai di fate diletantistiche, ma imediadis. In cheste maniere si è volût meti adun un imprest che al judi a imparâ lis peraulis leantlis dretis ai concets e cence passâ par mieç di une altre lenghe, duncje l’aprendiment al rive plui insot e, tal moment di capî o di fevelâ, la paronance su lis peraulis e je plui svelte e naturâl.
-
DINDARINE DINDARONE
Cheste racuelte di “Dindarine Dindarone” di Marisa Scuntaro e je nassude de sô passion pe ricercje su la musiche popolâr e dai nestris resonaments intor di cetant che i zove al cerviel dai frutins a pene nassûts il contat cu la lenghe dal ambient indulà che a nassin. Anzit o vin discutût a dilunc su lis discuviertis dai specialiscj che nus mostravin la impuartance di svilupâ la percezion auditive, vâl a dî la capacitât dal organisim che si svilupe tal grim de mari di scoltâ par jessi bon di inviâ pulît il procès di educazion in dôs o plui lenghis diferentis. Une capacitât che e je ereditarie ma che però si sfante besvelte. Lu disin simpri i ricercjadôrs, precisant che la abilitât distintive e scomence a calâ jenfri i sîs e i dîs-dodis mês di vite dal frut e che la mancjance di stimui che i vegnin dal ambient e prodûs une sorte di sclerosi des sinapsis cerebrâls. Cheste sorte di invecjament de potenzialitât dal nestri cerviel par mancjance o par scjarsetât di stimui sonôrs e rivuarde soredut la fonetiche, sei a dî la pronuncie. E va indenant planc a planc, in maniere graduâl e progressive fintremai che la persone e devente un fantacin o une fantacine. Dopo di chest moment, definît dai esperts “pont critic”, la persone e sarà in stât di imparâ pulît altris aspiets dal sisteme lenghistic come par esempli la gramatiche o il lessic ma e fasarà fadie a fâsi passâ par un natîf: un natîf furlan, talian, inglês o todesc. Si diseve dal lenghist Roman Jakobson che al jere un poliglot che al fevelave rus in dîs lenghis par vie che lis veve imparadis dutis di grant cence pierdi mai l’acent rus, la sô marilenghe!
Su la fonde di chescj principis al è partît un progjet di ricercje che al à come obietîf chel di racuei une schirie di cjantis di scune, di nainis, di cjantarelis, di tiriteris e di filastrocjis tes varietâts di furlan, di todesc, di sloven e di venit dal teritori regjonâl dopradis soredut par cuietâ o indurmidî i piçui. La ricercje e à domandât une vore di timp pal fat che nol è stât facil cjatâ lis informadoris e convincilis a regjistrâ. Ben dispès, ancje parvie che al è di dopo mai che lis nonis e lis maris si son lassadis convinci a no doprâ plui la marilenghe in cjase specie cui piçui, chescj aspiets de tradizion popolâr a si son planc a planc sfantâts. In ogni mût Marisa Scuntaro e je rivade a fâ une “grande campagne di sgjâfs” come che si dîs tes ricercjis archeologjichis e e à metût adun une schirie di cjantis, par furlan; par venit (1 di Maran e 1 di Pordenon); 4 par sloven (2 di Rezja/Resie, 1 di Platišče/Platischis , 1 di Ofian/Pegliano), 3 par todesc (1 di Zahre/Sauras e 2 di Tischlbong/Tamau). La racuelte e à dentri ancje cualchi tiritere recitade, une par bisiac e une unevore cognossude che e siere la racuelte. E je dite sù di une frutine furlane e e ofrìs ai scuelârs un biel esempli par lâi daûr.
Al covente rimarcâ che lis peraulis des nine-nanis, des filastrocjis e v.i. dispès no àn un significât precîs. Si trate difat di formulis convenzionâls: onomatopeis o creazions concepidis par fâ rime o par mantignî il ritmi. Nol è il sens che al impuarte ma il sunôr che al conte.
Chestis filastrocjis e tiriteris a jerin compagnadis di moviments precîs (il sù e jù de gjambe de mame o dal pai, come se a fossin cjavai; segns cul dêt su la manute e v.i.) e chescj moviments a laressin conservâts cuant che si torne a proponilis ai fruts.
A son stadis di fat armonizadis ancje cuntun voli ae didatiche de lenghe e presentadis intun CD. Mi somee di podê dî che la vôs di Marisa e rispuint ad implen ai criteris di fedeltât ae tradizion popolâr e tal stes timp a lis esigjencis di une didatiche atente a creâ chel ambient vîf e plen di stimui che si diseve tal imprin.
de Introduzion di Silvana Schiavi Fachin / Silvana Spajota dai Sclâs
-
LA COMUGNE N. 25
La Comugne n. 25 – tescj di Marco3tones / Marco Cuoco, Laurin Zuan Nardin, Santiago Zanier, Giacomo Trevisan, Gianfranco Pellegrini, Stefano Gasti, Raffaele Serafini, Italo Calvino (trad. Luca De Clara)
-
GARAGE 77
«Claudio – il festival di Stoccarda al è un festival gros… cjape Folkest chi in Friûl… si fâs a Spilimberc, ma tu tu podis benissim lâ a sintî yb conciert… ancje a Lubiane.
Elvio – Alore, il festival di Stoccarda al è cussì gros, ma cussì gros che nû i podin ancje in place a Grediscje!… Cjale, mi sta vegnint un nervôs…»
Il Teatro Incerto (Fabiano Fantini, Claudio Moretti e Elvio Scruzzi) al è il plui popolâr grup teatrâl furlan. Nassût tal 1985 in 30 agns di ativitât al â realizât tancj spetacui e miârs di replichis in ducj i cjantons e situazions dentri e fûr dal Friûl. Fra chescj Le scarpe prendono piede, la trilogjie Four, Dentri, Laris, Maratona di New York, I mosaiciscj, Muradôrs. Cence dismenteâsi des publicitâts e des trasmissions radiofonichis e televisivis, deventadis dai mîts de culture furlane popolâr dal dì di vuê.
-
CONTÂ DI NÔ
Contadini, artigiani, donne e bambini vissuti nel Friuli di una volta popolano questo libro


c: text/html

text:
divendres, de maig 18, 2007
Dut cuiet
Nuie di gnûf, o soi ca che no sai ce fâ, bon, se un al vûl cazzegjâ cul computer al cjate simpri ce fâ, ma nuie di util pal mont... po ben no podi sperâ di salvâ il mont ogni sere ;-) O soi che studii fisiche, voie cuasi zero, ma sperin che mi vignidi di plui... plui di une-dôs oris no rivi propi, chê altre dì soi lât in biblioteche, ma ae fin soi lât a bas a lei i gjornâi. vuê mi jeri fermât al parc, lì de universitât, che si stave benon, aiarut, soreli, benon, epûr nuie, plui di une orute, une orute e mieze al è impussibil. Forsit neancje se o voi sul Everest. E je int che studie tant. Jo no rivi. Sigh. Ma no crodi di jessi l'unic, baste viodi ducj che che a son ator la sere. Lui ai viodût ancje chê altre sere, che sin lâts fûr par fâ cun L. e J cuatri pas fin sul Pratel a cjoli un kebab, e po, al jere sierât e o sin rivâts fin in centro. Chê a jere ancje une fieste universitarie, di chei di sinistre, che si fasevin promozion dant vie bire a bas presit... erin lis elezions, no sai di ce no ai neancje votât, e mi pâr però che àn pierdût, la bire no je vonde si viôt. E je int che no i plâs Bologne par chist, casin, int pardut, butilis, cjans... jo no, cioè nol è che mi freedi plui di tant, libars di fâ che e ulin. Forsi soi massa libertari par jessi furlan. Ma ae fin no si pol restâ simpri sierâts in tes tôs ideis. Cmq o ai tacâ in cjamare la bandiere dal Friûl che Luca al à tacât manifescj di cartons, robe di fruts, che mi vergogni cuasi. almancul par implenâ il mûr.
Ah, simpri pe universitât a samee che a restarin dome nô informatics là... tant puest ma pocje vite mi imagjini...
Ah, simpri pe universitât a samee che a restarin dome nô informatics là... tant puest ma pocje vite mi imagjini...
Zontât di Andri a lis 21:53
Etichetis: biris, Bologne, seradis, universitât
Subscriure's a: Comentaris del missatge (Atom)

robotstxt: allowed

filter: keep


text:
Carlo Michelstädter
Carlo Michelstaedter al nassè a Gurize ai 3 di jugn dal 1887, intune famee di origjins israelitis. Frut une vore scontrôs e sierât, al studià intal liceu di Gurize e daspò te universitât di Viene, iscrivintsi a la facultât di matematiche. Ma ben adore al si trasferì a Florence, li che al fasè amicizie cui zovins dal Istitût di Studis Superiôrs. tal 1905 ancje lui si iscrivè tal Istitût, sielzint la facoltât di Letaris. Al incentrà i siei studis soredut su l'Antichitât, rivant a une cognossince otime dal latin e dal grêc, ma cence mai meti in bande il grant mestri dal sô pinsîr, Giacomo Leopardi, che de sô filosofie al cjaparà in man plui di cualchi idee. Il titul de sô tesi di lauree al jere "La rettorica e la persuasione"; ai 17 di Otubar dal 1910 le spedì de sô cjase di Gurize a Florence par pueste, daspò al ingrampà il revolvar che al tignive in cjase e si copà cuntun colp in bocje. Al veve dome 23 agns.
La retoriche e la persuasion[cambie | modifiche il codiç]
Tal so pinsîr, la vite de societât e je une mancjance di vite, dal moment che l'om al è sclâf dal Diu dai plasês, che al fas viodi al om plasês e ilusions che no son vêrs, ma che a lui i parin reâi. La vite sociâl e je regolade de Retoriche, che e je l'insiemi des sôs convenzions, che a sfuarcin l'om viers la strade dai plasês, che lu distrain dal viodi la veretât, ven a stâi che la vite e je fate di dolôr. La Persuasion si pues otignîle dome vivint di moment in moment cence pensâ al indoman: dome in cheste maniere si pues pierdi la pôre de muart. Ise la Persuasion alore une condizion mentâl positive? No dal dut: la Persuasion e je fie de capacitât di insumiâsi che a vevin i antîcs tal pinsîr di Leopardi. Une midisine al mâl di vivi che però come la Retoriche e sburte l'om a gjavâ vie i voi de veretât. Cuale ise alore, la diference? Parcè Carlo aial miôr la Persuasion che no la Retoriche? La rispueste e je une: la Retoriche e ven dal alt, des regulis e des convenzions de societât, invezit la Persuasion e je il risultât di un resonament consapevul che ognidun di nô al à il podê di fâ. La Retoriche ti rive intor cuant che tu nassis; la Persuasion e je une mete che si jonç cuant che tu cressis. Ma la plui part dai oms e à miôr la Retoriche, parcè che, stant che nissune des dôs ti da la felicitât (la felicitât no je pussibile ta chest univiers, par Michelstädter) almancul la Retoriche ti da une ombre, i plasês,e cun chei si crôt di podê jemplâ il vueit che in veretât e je la esistence. Un vueit che al nas dal fat che l'om al è dome une part come dutis chês altris tal univiers, ai vôi de Nature al à il stes valôr di une furmie (al è il "Dialic de Nature e di un Islandês" di Leopardi!), e la sô uniche utilitât e sta tal nassi e tal murî, puartant indenant il cicli eterni de vite, il mieç midiant il cuâl la Nature si manten simpri identiche tes sôs trasformazions continuis.


text:
- Home
- Streetwear
- Cappellini
Cappellini 5 Panel THRASHER
1 articoli
Filtra e ordina (2)
-
BrandCappellini 5 Panel Acapulco Gold Cappellini 5 Panel Adidas Originals Cappellini 5 Panel Adidas Skateboarding Cappellini 5 Panel Carhartt Cappellini 5 Panel Doomsday Cappellini 5 Panel Huf Cappellini 5 Panel Iuter Cappellini 5 Panel LobsterCappellini 5 Panel New Era Cappellini 5 Panel Nike Cappellini 5 Panel Nike SB Cappellini 5 Panel Nixon Cappellini 5 Panel Obey Cappellini 5 Panel Official Cappellini 5 Panel Only Cappellini 5 Panel PumaCappellini 5 Panel Quintin Cappellini 5 Panel Rebel 8 Cappellini 5 Panel Reebok Cappellini 5 Panel Rip N Dip Cappellini 5 Panel Rockwell Cappellini 5 Panel Santa Cruz Cappellini 5 Panel Southfresh Cappellini 5 Panel StussyCategoriaPag. 1
- Ordina per:Nuovi arrivi
-


text:
La fieste par Zico e la avilizion pal Udin. Ancje la zornade di îr tal Stadi Friûl e je stade marcade a fuart dal efiet MerDacia Arena. La presince in tribune dal Galinho, il campion brasilian che passe trente agns indaûr al veve puartât cun onôr la maie blancje e nere e che ancjemò in dì di vuê al scjalde il cûr dai tifôs furlans, no je stade avonde.
E coventave ancje une scuadre tal cjamp, che e ves snait, cûr e dignitât, ma chê no si à viodude o si à viodude (une vore) masse pôc. Cussì, dopo di une partence avonde buine de formazion di Delneri, il protagonist de partide al è stât il Sassuolo, cul so zuiâ miôr e cul vuadagnâ ducj i ponts a disposizion.
La partence dal Udin e je buine. Cui che al cjale la partide al à fintremai cualchi bon motîf di pensâ che cheste – dopo dal zîr di cjamp di Zico prime de partide – e pues jessi pardabon une zornade storiche e plene di sodisfazions. Dopo siet minûts di zûc al rive ancje il biel gol di Fofana, che di uns vincj metris di distance al cjate la buse juste dentri de puarte difindude di Consigli. Dut ben… pal moment.
Cun di plui il Sassuolo al stente a jentrâ in partide, De Paul al fâs bogns moviments e al pronte assists preseôs pai compagns. A Thereau e a Zapata, però, ur mancje la precision e lis pussibilitâts di dopleâ il vantaç a van dutis sù pai stecs.
I ospits a recuparin ordin, corse e gjeometrie e cul passâ dal timp i ecuilibris de gare a mudin. E tache la eclissi dal Udin e si invie chel che al sarà il predomini de scuadre di De Francesco. Il prin timp si siere cul Udin in vantaç, plui par demerit di Matri, che al mostre di vê une precision sùù par jùù compagne di chê dai atacants furlans, che par merit de scuadre blancje e nere, che in gjenerâl e cale tal zûc, tal moviment e te atenzion.
Cul secont timp, cheste dinamiche si rinfuartìs. Cul passâ dai minûts si palese simpri plui che la uniche scuadre che si viôt tal cjamp e je chê emiliane, massime dopo de sostituzion di Duncan cun Defrel, stant che al è propit il zuiadôr francês l’om de partide, che i met dal so par definî la ande de gare e il so risultât.
Cun di fat, cuatri minûts dopo de sô jentrade in cjamp, al è propit Defrel chel che si cjate tal puest just, su la bale juste par fâ la robe juste: cross di Pellegrini e bale sot des gjambis di Karnezis. Pe realzion dal Udin al covente clamâ ‘Chi l’ha visto?’, intant che il Sassuolo al va dilunc pe sô strade, al cjate il doi a un ancjemò cuntun golon di Defrel e prime de fin si svicine ancje ae tierce segnadure.
Se no si sgarfe – e tant! – il blanc e neri dai furlans al devente grîs.


text:
ILfurlanist sportîf
In zîr li dal "zîr"
«In fieste par Gasparotto tal Zoncolan»
Vuè miercus ai 30 di mai, le carovane dal zîr de Italie e partis de Austrie par rivà tal mitic Zoncolan.
Une buine ocasion par meti in mostre lis bandieris cu li acuilis. Il Zoncolan, a dite di chei che san, e je le salide plui dure mai fate di une gare di bicicletis e par le ocasion, a le stât comedât l’asfalt e son stâs mitûs di lunc le strade, i totem culi fotos dai eroi dal ciclisim. Daspò le " gnot blancja" altris fiestis in cjargne par festegjà il zîr.
Viodût e considerât che le provinçe taliane cul plui grant numer di cicliscj a e che a drete Tiliment, us invidi ducj chei che possin a là a fâ fieste tai tornants cu le acuile.
Doman ancjemò Friûl pal zîr… e par chei chi vuè no possin la sul Zoncolan. Partinça de tape dal Zardin Grant e passaç pe tiaris di Gasparotto
30 Wednesday May 2007
Posted events, giro italia, sportin
ILfurlanist sportîf


text:
o Cistjel dall’Acuile
La strade che e côr dilunvie la rive drete dal Nadison dal puint di S.Quirin fintremai a Pulfar e passe par une zone di fortificazions de ete tarde-romane clamade Vallum Alpium Iuliarum. Di fat cheste strade rivant fin te valade dal Lusinç e jere impuartatone par la cuâl si pense che a sedin stâdis fatis sù une vore di tors par fâ segnalazions, ancje se cumò di dut chest si cjate ben pôc.
Rivant a Biacis, dongje de glesiute di S. Jacum, si cjate il cistjel di Ahrensperg, di ete almancul Langobarde o forsit ancje anteriôr, che apartignive ae int gjermaniche ma che al è stât cjapât da Cividât e po dopo butât jù dal patriarcje Ludovico della Torre intal 1364, e i taramots dal 1511 e 1513 a finirin la opare. Ma si salvarin lis muris che a centavin il cistjel e lis dôs tors. La tor plui piçule, indulà si metevin i prisonîrs, e je chê che o viodin cumò invezit chê altre e fo dal dut butade jù cuant la fabriche di ciment Italcementi e costruî une ferade par puartâ il ciment fûr de gjave di Tarcete.
Intai ultins agns la Universitât dal Friûl al à fat dai sgjâfs archeologjics par cirî di capî la estension dal sît, rivant ad ore a cognossi indulà che si cjatave la tor grande e l’abitazion principâl e permetint la parziâl ricostruzion par cont dal atuâl proprietari. A son stadis, cussì, tiradis sù cuasi dutis lis muris, la piçule tor e l’abitazion secondarie, in plui a son daûr a fâ sù il piçul palatium dal cistjel.
Il troi che e puarte al cistjel al continue e al rive, cuant che al è in bon stât, fintremai ae glesiute di S. Zuan dal Landri.
Look at… the photos: Il Castello di Ahrensperg
…a Cividât e intes Valadis dal Nadison
la idee e je chê di rivâ ad ore a fâ un PARC cence confins par podê gjoldi des bielecis naturâls dilunc il Nadison… il progjet al ten dentri dutis lis aministazions indulà al passe il flum, ven a stai Cjaurêt, Taipane, Pulfar, S. Pieri dal Nadison, Cividât, Premariâs, Manzan, S. Zuan dal Nadison, Cjopris Viscon e Trivignan… chestis aministrazions a àn fat un acuardi clamât “contrat di flum” par meti in vore il progjet… tant che la Associazions Parc dal Nadison e à inmaneât Festinparco, une fieste che si davuelç ogni an, dal 2014, par pandi cheste biele idee… e domenie a jerin cetantis robis di podè fâ e nô o sin lâts a fâ il zîr dilunc la ciclabîl FVG-3 organizade dal trop Natison in biciclete e po dopo o vin fat un salt intal landri di Antro intes Valadis dal Nadison… a fâ il zîr in biciclete a jerin une trentine di personis e o vin podût gjoldi de biele zornade lant dilunc lis stadutis che a passin dongje dal Nadison… o sin ancje passâts par Sdricca di Sore indulà intal 1917 al jere stât fat il trop dai “Arditi d’Italia”… po dopo rivâts dongje Manzan o vin cjatât dai troncs di sbighet dilunc dal troi che dinissun ju sposte passe doi agns… ma a part chest piçul probleme a son ancjemò da risolvi cetantis altris robis une vore plui penzis come i depuradôrs des aghis sporcjis che no funzionin, la glerie che e jemple il jet dal flum, i troncs dai arbui che a blochin il regolâr flus de aghe… rivant a Vuelis o sin fermâts a cerçâ alc li dal agriturisim “La Grande Betulla” indulà nus vevin prontât dai plats di afetâts e formadis varis cun des jerbis, salacor une biele pastesute e sarès stât miôr stant che si veve ancjemò di finî il zîr… par di plui nus stavin puartant in taule no sai trops bocâi di vin blanc e neri… va ben che o sin a Friûl cjoc ma no si va indenat dome a vin… e dopo che sul mangjâ pront lis mans o vin slungjât, la voie parant vie, o sin tornâts a pedalâ passant par Levrons, Firman e rivant di gnûf a Cividât li de viele stazion dai trens, indulà si jere partîts… insome une biele zornade tant che cualchidun al à domandât a Stiefin di tornâ a organizâ biel prest un altri zîr… inalore sperant di tornâsi a viodi in curt… mandi a ducj!!!
Look at… the photos: Festinparco 2015
a Cividât
A S. Zorz, un borc di Cividât bande Firman, al è un puest indulà si pues stâ in pâs intal mieç de nature. Culì al è cui che al à fat di mancul di tirâ su viletis par mantignî l’ort, i çamps, il bosc, dongje dal Nadison, e une biele glesiute de ete medievâl. Insome un biel puest indulà passâ une zornade in compagnie di int che si dedee ae cognossince de part plui nascuindude dai umign.
A jerin i workshop di Chi Gong, di Danze dal Vintri, di Self Reberthing e l’esperience cun i sunôrs des Cjampanis Tibetanis e sot dai arbui, intai gazebo, si podeve incuintrâ e fevelâ cun i operadôrs. Par di plui Lorenzo, dilunc la zornade, al à inmaneât des visitîs ae glesiute spiegant la sô storie e l’impuartance dai lavôrs che a stan fasint par tignîle di cont.
O ai di saludâ e ringracjâ, in particolâr, chei dal Yoga des Ridadis vint sunât intune.
Mandi a ducj !
Look at… the photos: Il Giardino del Chiostro
😎
une biele domenie di Jugn
La ciclabîl che da Resiute e mene a Pontêbe e côr indulà che une volte e pasave il tren, colegant la plane cun la mont, par chest fasintle in bici o cun i roller si cjatin cetantis galariis e puints altonons in fier. La matine cuant si jentre dentri une galarie si à une biele sensazion di fresc e cun i roller bisugne fâ atenzion all’asfalt un pôc sbrissot. Lis galariis a son cuasi dutis iluminadis ma e je ancje cualchidune dal dut scure e avonde lungje, par chest bisugnarès vê cualchi lûs par fâsi viodi. La ciclabîl a côr intal mieç di un biel bosc e da Resiute a Pontêbe e je dute di ribe sù. Fin a Scluse, ven a stai i prins 7.5 km, la pendence no je tante ma dopo e devente un pôc plui impegnative soredut di ribe jù cuant cun i roller si cjape une buine velocitât. A Sculse la viele stazion dai trens e je stade sistemade e chenti si pues fermâsi a bevi alc al bar e a cjapâ colôr sentâts di fûr. Passade la viele stazion dai trens di Dogne e lant viers Pieretaiade e je une biele sorprese par cui che al va cun i roller. Di fat, daspò vê passât i puints cun lis gradis in fier, une rampe di masegns, e lis galariis sbrissôsis si cjate une biele scjalinade che e puarte suntune strade asfaltade e di culì par tornâ lì de ciclabîl bisugne fâ dôs rampis. Pa gno cont, rivâts lì de scjalinade cun i roller e conven tornâ indaûr, po dopo viodêt voaltris ce che ur plâs di fâ…
Look at… the photos: La ciclabîl Resiute-Pontêbe
… intes valadis dal Nadison
Gno pari e veve la passion dai patins e inte foto lu si viôt intune cun il sô trop dilunc la strade che da S.Pieri al Nadison e mene viers Pulfero… e jere il 9 di Setembar dal 1939… tant timp fâ… cuant i roller a jerin ancjemò di vignì… e i patins a rodelis che a dopravin a jerin i quad… inte foto, magari cussì no, si viôt dome un toc di ruede e i laçs par tigniur fers… ma mi visi di vê ancje viodût une foto indulà i patins si viodevin ben e o speri di rivâ, prin o dopo, a cjatâle. Gno pari al è il prin a çampe, cjalant la foto,… e alore no veve nancje vincj agns… salacor a jerin i ultins moments cence pinsîrs stant che, juste il 3 di Setembar, e jere tacade in Europe la II vuere mondiâl, par la cuâl i tocjerà, pôc dopo, lâ a fâ la naie che i puartarà vie sîs agns… lant prin cun il mortâl 81 a scombati in Slovenie e daspò, vuidant lis camionis cun trê as, jù a Bari in Pulie…
… in Austrie
Ducj intune, bikers e skaters, o sin cjatâts domenie passade dilunc lis stradis dal lât di Ossiacher, che pe ocasion a vegnin sieradis aes machinis… il percors e côr dut intor dal lât ma si pues rivâ fintremai dal paîs di Fieldkirchen fasint cualchi km in plui, in dut une cuarantine di kilometros… si trate di un percors cetant biel ma no tant facil par vie che a son tancj sù e jù che a impegnin une vore… in ogni câs si à a disposizion dut il timp stant che si partìs aes 10H00 e si à timp fin aes 15H00 par finî il zîr… chest an e jere tante int soredut tancj bikers, tant che i skaters, plui o mancul, a jerin simpri chei cun tancj di lôr che a vignivin di Udin… di fat a jerin sedi chei dal Inlineskateschool, sedi chei dal mitic Gru, il trop plui grant di patindors in dute la regjon… in place a Fieldkirchen o sin fermâts al bar indulà o vin cjatât il Campa che nus à contât des prossimis jessudis dal Gru e in particolâr di une gnove in programe cetant bielone, par la cuâl… stay tuned… daspò tornâts indaûr prime di rivâ dilunc il lât no si podeve no fâ tape li dal ristorantut indulà a fasin la trute “Blau”, ma par vie che e jere cetante int e al jere une vore di spietâ, magari cussì no, o vin dovût contentâsi dome di bevi alc… il vin culì al coste un bot, miôr butâsi su la bire… la zornade cjalde si faseve sintî e no si podeve lâ indenat cence un biel spritzeton… dopo a dute o vin fate la strade che nus à menât fintremai a St.Andra dongje dal parcament… il biel al è stât che ducj e doi i trops dai patinadôrs di Udin, cence visâsi, si son cjatâts ae stesse ore ae fin dal zîr… mandi a ducj…
Look at… the photos: Ossiacher See
😎
…all along the path-line
La ciclabile che da Servignan e puarte a Grau e je stade fate di pôc par la cuâl no viodevi la ore di lâ a provâle cun i patins. Domenie passade, finalmentri, o vin decidût di lâ a fâ un zîr di chês bandis e o sin cjatâts a Servignan indulà la ciclabîl e partîs. Il timp al jere bielon ancje se, come par solit in chest periodi, l’aiar no mancjave. No jere bore ma aiar di siroc, cussì lant viers Grau e si veve l’aiar in muse, biel che tornant nus sburtave un pôc. Il prin toc di ciclabîl, saltant fûr di Servignan, al è biel passant intal mieç di un parc e parsore di un puint di len ancje se a son une vore di tombins par la cuâl bisugne stâ atents. Rivant ad Aquilee, la piste e rive propit dongje i sgjâfs archeologjics, e chenti si pues gjoldi des bielecis archeologjichis de ete romane. Po dopo, rivant sul puint che coleghe la tiere ae isule d Grau, si cjatâsi denat il blu dal mâr cun il sô fuart odôr, une maravee… cuant che si rive ae fin dal puint indulà e finîs la ciclabîl e mancje ancjemò di traviersâ il puint mobil par rivâ a Grau… chenti bisugne fâ une vore di atenzion, par vie che no je une bancjine indulâ podê cori ma bisugne passâ dilunc la strade cuant no son lis machinis… in ogni câs si trate di un toc curt… daspò, par lis nascuindudis, si rive sul viâl dilunc dal mâr… in sumis, une biele ciclabîl avonde largje indulà si pues ancje cori e salacor fâle di buinore o crôt che al sedi une cjosse fantastiche…
Look at… the photos: la piste ciclabile Servignan-Grau
… usgnot
Une bielissime poesie, plene di sintiment, di Marie Grazie Di Glerie e devente une cjante interpretade de biele vôs di Alice. La musiche e je di Marco Liverani. Look at… the movie: Anìn a grîs
Anìn a grîs usgnot
jenfri jerbe e tiere
dongje il Tiliment.
Anìn a pièrdisi tal scûr
fra sterps e cîl
cence carnîrs nè bêçs.
Siôrs di libertât a racuei
grignei di vite e respîrs di ajar net
e a durmî di voie sul jèt
d’arint da l’aghe cence pore d’inneâsi
marivèe di sanc lontan da gilugne
e dal lisp dai simiteris.
Anìn a grîs usgnot
jenfri erbe e tiere.
Anìn a grîs usgnot
dongje il Tiliment.
Anìn a stelis usgnot
cun voi discolçs e musiche
tal flât cjalt da nestre piçule poesie.
Siôrs di libertât a racuei
grignei di vite e respîrs di ajar net
e a durmî di voie sul jèt
d’arint da l’aghe cence pore d’inneâsi
marivèe di sanc lontan da gilugne
e dal lisp dai simiteris.
Anìn a grîs usgnot
jenfri jerbe e tiere.
Anìn a grîs usgnot
dongje il Tiliment.
…la cjase plui viele
Daspò i lavôrs di sistemazion, miercus ai 15 di Avrîl 2015, e je stade screade la Cjase Medievâl di Cividât cuntun incuintri li dal Munistîr di S.Marie in Vâl indulà il sindic Stiefin Balloch, la storiche Silvie Zambon e il responsabil de associazion Ambientarti di Cividât a àn fevelât dal progjet pe sistemazion de cjase e di cualis che a son lis ideis par gjestîle. Il sindic nus à contât di cemût che lis robis a son ladis indenant in timps une vore curts tant che il progjet presentât tal 2013 al è stât metût in vore intal Otubar dal 2014 e al è stât finît juste cumò rispietant lis tabelis. Cun di plui, il progjet di sistemazion e gjestion de cjase intal 2014 al à vinçût il prin premi intal Bant par “Progjets integrâts pubblic/privâts par la realizazion di servizis ricreatîfs e ativitâts culturâls, dentri dal Programe regionâl par il disvilup rurâl 2007/2013, Asse IV Leader”, inmaneât da Gal Tor Nadison. In chest mût il Comun al à podût finanziâ i lavôrs tant che la associazion Ambientarti si è ocupade di sistemâ i ambients didentri.
Par chel che rivuarde la storie de cjase, Silvie nus à contât che al è un studi, fat dal storic cividalês A. Tagliaferri intal ’80, indulà si dîs che forsit la cjase e jere tal prin une Tor, stant la sô forme cuadrade, e che dome daspò il riviel dal 1378, cuant al jere stât butât jù l’alt dal tor, e deventarà la cjase di un artesan. In ogni câs di sigûr si trate di un impuartanton manufat rivât fin ai nestris timps e che si cjate intun borc medievâl une vore biel e ben tignût.
Intes fotos si pues viodi ancje cemût a son stadis sistemadis lis stanziis. Al plan tiere si cjate la buteghe dal oresin e forsit sot e jere ancje une cjanive, al prin plan e je la cjamare di durmî e al secont plan e je logade la cusine, che e je la stanzie plui grande e indulà si cjate il caminet, chest par vie che plui curte e jere la fumarie e mancul pericul al jere che dut al cjapàs fûc. Po dopo, daûr de cjase si cjate un piçul curtîl cuntun porton ch’al dâ su chel altri androne.
Salacor cumò la cjase dute metude a gnûf cun chês pieris a viste e somee un pôc mancul ninine di prime ma, dut câs, o crôt che al sedi stât fat un bon lavôr e che la storie medievâl de nestre biele citât e vedi vût indaûr un toc une vore biel e une testemoneance uniche intal so gjenâr.
Look at… the photos: La Casa Medievale di Cividale
… intai agns ’70
Al jere il timp che si faseve judo cun il mestri gjaponês Kuroki, cinture nere di cuint dan, inte palestre dal ex-CAP di Ruvignans a Cividât. Cun Kuroki o sin cjatâts cetant ben. Nus faseve lavorâ une vore ma dut al jere fat in mût di zûc par la cuâl l’alenament e jere plasevul. In plui o vin imparât sedi la dissipline sportive sedi la capacitât di frontâ situazions critichis come lis cjadudis e la difese personâl. Di fat no tant timp fa colant cun la MTB o soi rivât a parâmi propit par vie che o vevi biel za fat gno il mecanisim de cjadude. Mi visi ancje di un gno compagn dal liceu che mi diseve che il tô judo no servìs a nuie inte vite reâl. Inalore i ai dite fasìn une prove chenti, tant che si jere intune palestre dulinvie la ore di giinnastiche. Chel ca al jere une vore plui fuart di me e ancje plui pesant ma cuntune biele mosse o soi rivât a butâlu jù e a jentrâ intune leve. Chest par dîsi che il judo al dâ une buine preparazion fisiche e metût adun al ju-jitzu al permet ancje di difindisi benon. Kuroki nol è stât il sôl mestri gjaponês che o vin vût. Cualchi an dopo al rivarà ancje il mestri Takata, cinture nere di setim dan, ancje lui une vore bulo ma plui vieli e plui seri di Kuroki. Mi displâs dome che par vie dal impegn cun il studi o ai lassât di fâ judo. In ogni câs o puarti simpri intal cûr un biel ricuardi di chel periodi e o speri che lo sedin ancje lis fotos che o cjatâis intai comments 😉
Mandi a ducj !
… il riviel dal 1511 in Friûl
Tal 1511 la Joibe Grasse e colave juste ai 27 di Fevrâr e, ta chê zornade, si invià il riviel plui grues de storie dal Friûl.
Stiçats de false gnove, butade fûr di Toni Savorgnan, che i filoimperiâi a jerin rivâts a Pradaman, cetancj contadins plens di marum a tacarin un riviel cuintri dai nobii udinês. La prime cjase a colâ e fo propit chê dai Della Torre (i Troians), che a stavin de bande dai nobii e dai borghês.
In bandis di vuerilie, i contadins a cjaparin, a meterin a sac e a brusarin cjistiei e palaçs ator par dute la Patrie tant che chei di Vilalte, Murùs, Çopule, Voleson, Spilimberc, Colorêt, Susans, Madrîs, S.Denêl, Feagne, Tarcint e v.i. A bonâ il dut a rivarin il taramot dai 26 di Març che al sdrumà il cjistiel di Udin e la gjandusse che a faserin miârs di muarts.
Il riviel al fo inneât tal sanc, ma lis comunitâts furlanis a cjaparin cussience de lôr fuarce. Une fuarce che ur permetè di tratâ la lôr poie militâr a Vignesie daûr dal rispiet dai lôr dirits e che, cualchi an plui tart, e fasè nassi la Contadinance, orghin rapresentatîf des comunitâts rurâls cence avuâi in Europe. Inalore, par nô furlans, chê dai 27 di Fevrâr, e je la date miôr par celebrâ la Zornade Furlane dai Dirits.
A cheste zornade, di aromai 504 agns indaûr ma simpri intal nestri cûr, radio Onde Furlane e dedee lis trasmissions dal 27 Fevrâr 2014 par ricjatâ cussience e braure di cui che o sin, par no dismenteâ che i furlans a àn savût lotâ pai lôr dirits.
Fuarce Friûl, simpri !
😎
… liberiamoci dai combustibili fossili
#globalDivestmentDay
Look at… the video: Udine per il clima 2015.
😎
… cussì suspirave Giulietta co Romeo, di sot il sô barcon, i diseve peraulis dolcis
Ma cuant e indulà e nâs la storie dei doi inamorâts?
Nus contin dut intun libri Albino Comelli e Francesca Tesei dal titul “Giulietta e Romeo. L’origine friulana del mito“.
E jere il 26 di Fevrâr dal 1511, cuant, inte fieste a palaç dai Savorgnan, Gigi Da Porto s’inamore di Lucine Savorgnan Del Torre. Ma la dì dopo, ven a stai il 27 Fevrâr 1511, in Friûl si discjadene un trement riviel, il riviel de “Crudêl zobie Grasse”, e lis lôr fameis a si cjatarin une cuintri di chê altre. Gigi Da Porto e contarà dute la storie intun libri e su cheste conte Shakespeare al fondarà la sô opare.
Look at… the photos: Dolce amistât
… Dae Nature al Segn
“Dalla natura al segno” chest il titul de mostre dedeade al furlan, plui cognossût in Americhe dopo Carnera, Arieto ( Harry ) Bertoia, a cent agns dae sô nassite. La mostre si vierzarà sabide ai 7 di Fevrâr 2015 e larà indenant fintremai ai 29 di Març 2015 e e sarà logade in doi puescj: la Galarie Harry Bertoia a Pordenon e la cjase indulà al è nassût a S. Lurinç Darzin (Pn). Di fat nassût il 10 Març 1915 a S. Lurinç Darzin intune famee di contadins, al veve scuviert fin di frut la sô passion par la lavorazion dai metai divertintsi a fâ sculturis cun il fier intal cjast di cjase. Intal 1930 migrât cun il pari intai Usa e rivarà a coltivâ la passion par l’art frecuentant lis scuelis tant innomenadis di Detroit e di Bloomfield Hills. Po dopo e deventarà cognossût in dut il mont par i sôs lavôrs tant che designer, famose la sô cjadree Diamond in tondel di açal cromât. Cumò cualchiduna des sôs oparis si cjatin al Guggenheim di New York e intal Vitra Design Museum. Di plui la sô passion pe Nature, e in particolâr pe campagne furlane, lu puartarà a meti in vore des sculturis che a sunin cun l’aiar e a cjapin ispirazion dal sunôr de aiar intun cjamp di blave.
Noaltris o ven voie di ricuardâlu cun lis sôs peraulis:
L’uomo non è importante
l’umanità è ciò che conta, alla quale credo
di aver dato il mio contributo.
L’umanità continuerà anche senza di me
ma io non vado via, non vi lascio.
Ogni volta che vedrete le cime degli alberi,
mosse dal vento, voi penserete a me;
o se vedrete un fiore, penserete a me.
Non sono mai stato religioso, non in modo
formale, ma quando camminavo nel bosco
sentivo la presenza di una forza superiore
intorno a me.
Look at… the photos: Arieto Bertoia
Harry Bertoia, San Lorenzo d’Arzene, 10 marzo 1915 – Barto, 6 novembre 1978
Mandi di cûr !
a Cividât
Vuê, 31 di Zenâr 2015, plui di cinccent personis si son cjatadis aes 11H00 denant dal Ospedâl di Cividât par manifestâ cuintri la riforme sanitarie a pene mitude in vore de zonte Serracchiani. A jerin chei dai comitâts di Glemone, di Sacile, des valadis dal Nadison e di Cividât. In plui a jerin ancje i sindics cun la fasse tricolôr, in primis Stefano Balloch, in rapresentace dal comun di Cividât e dai comuns dulintor. Ma e jere ancje cetante int vignude par pandi la proprie contarietât aes sieltis de assesore Telesca. Come al jere scrit intun cartel: “Sindaci e Cittadini uniti per la Sanità”. Ma viodin ce che e tocjarà al Ospedâl di Cividât. Inte sô schede si lei che a restaran il CUP, par prenotâ i esams, i ambulatoris par fâ lis visitis specialistichis, e reste ancje il centri par il prelêf e la racuelte dal sanc, i 12 puescj par fâ la dialisi, la radiologje tradizionâl e la ecografie, a saràn ancje i 30 puescj jet di RSA, il centri di salût mentâl 24H e chel par lis dipendencis, il centri di riabilitazion e la assistence infiermeristiche a cjase. Impen al sarà sierât il “Pronto Soccorso” 24H e al sô puest al vignarà fat un centri di prin socors 12H, e di conseguence nol sarà plui il repart di medicine tant che al sô puest e vignarà fat un repart di 20 puescj pai cronics e pai post-acûts. Al sarà ancje un Hospice cun 4 puescj jet e un ospedâl di comunitât cun 8 puescj jet gjestît dai miedics di base.
A cjalà ben si capîs subite che si trate di un sisteme une vore ben studiât par sierâ dut un pôc par volte. Di fat nus lassin dome i puescj jet par chei che a son vielis e a àn biel za un pît di là. Par di plui il “Pronto Soccorso”, servint Cividât e dutis lis valadis dal Nadison, e je une strutture une vore impuartantone cence la cuâl une persone che si sint mâl sot sere e à dome la pussibilitât di cori jù fin a Udin par jessi curade. Insome une situazion une vore grivie che no fâs justizie ad une regjon come il Friûl che e à simpri dât tant al Stât talian e che cumò si cjate ad jessi une vore tibiade. Par ches motîf e je stade inmaneade cheste manifestazion a Cividât, par dîsi vonde a ducj i sorestants che no vuelin plui judânus a cambiâ in miôr lis robis. Fuarce Friûl!
Look at… the pictures: Manifestazion pe tutele dai Ospedâi dal Friûl
😎
a Manzan
Intai ultins agns a Manzan la crisi economiche e je stade cetant nereose, une vore di aziendis a àn sierât negozi, e i capanons indulà prin si lave a vore a son restâts vueits, ma no ducj. In cualchidun si fâs ancjemò alc di gnûf e innovatîf in graciis di personis che a àn savût creâsi une gnove ativitât. Livio Fantini e je une di chestis.
La sô vite i veve dât une grande capacitât di doprâ i imprescj di vore ma cumò dut e coreve il risi di pierdisi se no ves vût cûr di metîsi in zûc rivant a tirâ fûr il sô lât artistic. Cussì cuant che lu si incontre intal capanon, intal mieç de sôs sculturis, si capîs subite che si trate di un om plen di energje e voie di fâ. Di plui la sô sensibilitât ai problemis dal ambient lu àn puartât a sielzi di doprâ cetancj materiâi di recupar. Intal sô laboratori no si bute nuje e dut e cjate, planc plancot, une forme e un puest indulà stâ. Intal atelier a son in mostre lis oparis plui impuartantis, chenti si viôt une biele Venere furlane in len di cedri, dei cesens in amôr, dai pes in piere piasentine, une rapresentazion dal infinît in marmul e un biel leon in… tant che intal laboratori a son i bancs di vore e indulà si cjatin ancje dutis lis sculturis fatis cun i fruçons, ven a stai animâi, zûcs, anei e v.i. che si puedin viodi intes fotos.
Look at… the pictures: Livio Fantini Lab
… Mirok the scarecrow and Gina the lark
Une gnove striche di Mirok il pipinat e Gine la lodule…
– Mandi Mirok !
– Mandi Gine, sêstu lade a viodi il pignarûl ?
– Po sì, o soi lade sù a Cuie di Tarcint.
– E il fum di ce bande ise lât ?
– E butave dut a misdì….
– Alore e sarà un an garp…
– Po ben, fasìnsi anim un cun chel altri.
– Ad alt i cûrs, simpri !.
😎
… intes valadis dal Nadison
No si cjate dome intai altiplans dal Tibet, ma ancje intes valadis dal Nadison chest tipo di yak con un biel mantel colôr rossit… l’arlevament al è logât intun sierai dongje dal Nadison e intune posizion indulà il soreli, biel za buinore sot sere, nol è plui… par la cuâl chel mantel cun il pêl lunc al permet al animâl di frontâ un clime une vore garp…


text:
Martars ai 16 Avost, h 20:30
Concert-performance
di musiche eletroacustiche
cun spetograms video
di e cun David Monacchi
Cu la partecipazion
di Walter Branchi
Musicist, composidŰr e sound designer, la sŰ ricercje e nas da la regjistrazion tal cjamp dai ambients dai suns natur‚i dal mont, in particol‚r di chei dai ecosistems primaris tropic‚i come chei da líAmazonie che, mediant da la manipolazion eletroacustiche, a deventin documentaris sonŰrs e composizions ecoacustichis par concerts di musiche contemporanie, instalazions sonoris, museus, publicazions discografichis e spetacui multimedi‚i. Al Š fat cirche 60 produzions discografichis e cetantis diretis e diferidis di Rai Quirinale e Radio3 Suite. Walter Branchi al t' composidŰr e zardinÓr, un dai plui grancj esperts di rosis tal mont.
concert eletroacustic-furl.pdf
Miercus ai 27 _ h 21.00
Leture dramatizade
Vinars ai 29 _ h 21.00
Inaugurazion e performance
Lunis ai 01 _ h 21.00
Conference-performance
Joibe ai 04 _ h 21.00
Spetacul teatr‚l
Lunis ai 08 _ h 21.00
Spetacul itinerant di danze
Joibe ai 11 _ h 21.00
Film par furlan
Domenie ai 14 _ h 22.30
Spetacul teatr‚l
Martars ai 16 _ h 20.30
Concert-performance
Vinars ai 19 _ h 20.30
Incuintri cun Philippe Daverio
Martars ai 23 _ h 20.30
Laboratori viert e serade di spetacul cun premiazion
Joibe ai 25 _ h 20.30
Concert
Lunis ai 29 _ h 20.30
Event multilivel
Joibe ai 01 _ h 20.30
Serade di poesie
Domenie ai 04 _ h 11.00
Presentazion dal libri di art e performance
Martars ai 06 _ h 20.30
Spetacul di teatri e musiche
Ass. cultur‚l Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
»»» ILFurlanist482
I Gnognosaurs a Tavagnà
Il sportel pe lenghe furlane al à realizât un segnelibri cui dinosauruts dal Dree
Il Comun di Tavagnà al ringrazie Andrea "Dree" Venier pe colaborazion prestade pe realizazion dal segnelibri dal "Sportel pe lenghe furlane".
Il segnelibri al presente di une bande il servizi par ducj i citadins previodût de leç 482/99 e di chê altre une striche simpatiche cu la partecipazion di Martin, Momo e Bombo.
Al è a disposizion dai utents dal sportel linguistic e al sarà distribuît tes scuelis dal comun.
Par viodi il segnelibris (dret e ledrôs)


text:
La bareta… “particolâr” di Andreis de classiche conte furlane
La conta de comare Betta a me l’à contada intai agns Otanta l’agna Delina de Nalcheda, che chist an a finisj centedoi agns. Liê a la scoltava cuant che era picela da sô mare. Chista conta eis conossjuda ancj in altres paèisj vizins e cualche variant a se cjata ancj in Venet. Ma la version andreana eis particolâr. Infati a no se fiviela de una bareta intinduda coma un tipu de cjapiel ma de un anel: la vera ch’a se usa cuant che a se se marida, che uchì in Andrèes eis ancj clamada dai pi vecjesj “bareta”. E cussì, la conta a cjapa dut un altre significât e a deventa una roba de femenes: una ‘sovena maridada ch’a piert al sio anel e sô comare ch’a lu cjata e a no voul tornâjelu prima da vei in cambiu un toc de pan.
Comare Betta
E vuoi via par ‘na stradela e perdei la mê bareta
E mê comare Betta a l’à cjatada
E vuoi da mê comare Betta a fâme dâ la mê bareta
La mê bareta a no me la da fin che no je doi un tocut de pan
Alora e vuoi dal for a fâme dâ pan
Pan a no mi ’nd da fin che no je doi farina
Alora vuoi dal mulin a fâme dâ la farina
Farina a no mi ’nd da fin che no je puarte al sorc
Alora vuoi dal cjamp a fâme dâ al sorc
Sorc a no mi ’nd da fin che no je puarte ledam
Alora e vuoi da la vacja a fâme dâ al ledam
Ledam a no mi ‘nd da fin che no je puarte al fen
Alora vuoi dal prât a fâme dâ al fen
Fen a no mi ‘nd da fin che no je puarte la falç
Alora vuoi dal favre a fame dâ la falç
Falç a no mi ‘nd da fin che no je doi l’ardiel
Alora vuoi dal purcel a fame dâ l’ardiel
Ardiel a no mi ‘n da fin che no je doi al glant
Alora soi ‘suda sot i arbi a cjatâ al glant
Al glant jel ai portât al purcel
Al purcel a me à dât l’ardiel
L’ardiel je lu ai portât al favre
Al favre a m’à dât la falç
La falç jel ai portada al prât
Al prât a m’à dât al fen
Al fen jel ai portât a la vacja
La vacja a m’à dât al ledam
Al ledam jel ai portât al cjamp
Al cjamp a m’à dât al sorc
Al sorc l’ai portât al mulin
Al mulin a m’ à dât la farina
La farina l’ai portada a la panaria
La panaria a m’ à dât la pasta
La pasta l’ai portada al for
Al for a m’ à dât al pan
Al pan jel ai portât a mê comare Betta
E ai scodût la mê bareta!
✒ Annamaria Mariutto. Test scrit in variant andreane di Annamaria Mariutto, autore di «La favièla de Andreès, dòlcia coma l’amêil, amara coma la fêil».
Note su la grafie: par rindi il sun de s che tes peraulis talianis si cjatilu in sciare, lasciare, mescere… che al è in tantis variantis furlanis, si dopre il segn sj. ❚


text:
Zûcs gjestionai
I zûcs gjestionâi a son un tip di zûcs dulà che tu fasis la part di un gjestôr di une scuadre sportive. Tu puedis sedi un gjestôr di une scuadre di balon, bale tal zei e vie indenant - a son un grum di dissiplinis diferentis, ma il balon e jê chê plui popolâr.
Zûc gjestionâl online preferît tal mont
A nivel mondiâl, il zûc gjestionâl di balon preferît al è Hattrick. O vin centenârs di miârs di utents atîfs.
Su Hattrick, tu fasis la part dal paron e gjestôr di une scuadre di balon. Chest al vûl disi che tu cjapis dutis lis decisions critichis su alenament, ricercje di talents, operazions di marcjât - e soredut lis tatichis di doprâ intune partide. Il travuart al è chel di meti adun une scuadre, vinci cuintri i aversariis e scjalâ lis seriis fintremai ae plui alte, intun sisteme dulà che ancje chês altris scuadris a son vuidadis di zuiadôrs come te.
Zuiâ a Hattrick al è simpri gratis
Hattrick al è un zûc gjestionâl gratis. No ti costarà mai nuie vierzi e gjestî la tô scuadre, e no ti fasarìn mai paiâ par vê vantaçs tal zûc. Dut câs al è pussibil inzornâ l'acont e diventâ Hattrick Supporter, che ti permet di ve a disposizion plui imprescj pe analisi des partidis, personalizâ la scuadre e interagjî cun chei altris utents.
Prove un dai miôrs zûcs gjestionâi
esistents. Iscriviti vuê - tu sarâs pront a zuiâ in cuatri e cuatri vot!


text:
Meningjite
La meningjite e je une patologjie che e stâ lant al mancul. Ogni an in Italie si contin su par ju 900 câs de variant bateriche. E je une malatie infetive une vore grivie ma che si rive a curâle cui antibiotics. La mortalitât si cjate tal 14% dai câs, in particolâr te forme fulminante, come tal câs dal Venit par colpe dal bateri Meningjicoc dal grup C. Tai ultins 7 agns in Italie a son stâts 48 piçui focolârs (cuant che a son al mancul 2 câs, in trente dîs, intun rai di 50 chilom.), la plui part tal centri nord.
L’infet lu si cjape cun contats di dongje dulà che je tante int. Nol covente disinfetâ parcè che il bateri nol rive a vivi tal ambient, ni te mangjative, ni su robe di bevi, ni su poiât sui obiets. Dut no je nissune indicazion a fâ une cure preventive cun antibiotics se no a cui che al à contats di dongje cun malâts e che dut câs, ducj i servizis publics a san ben ce fâ se e fos la bisugne.
In Friûl a son in medie trê câs ad an. Cussì a son stâts ancje tal 2007. A son interessâts chei che àn mancul di dîs agns e chei dai 14 ai 25 agns. O sin passâts di 0,5 câs par 100.000 abitants tal 1996 ai 0,3 tal 2007. No si cjacare di sotponi a la vacine i zovins furlans se no chei che van tal Venit tes zonis interessadis a la meningjite, tra i 15 e i 29 agns, par vê un tratament compagn a chei de lôr “classe” di etât. Pai plui piçui o sin in spiete de vacine universâl pai fruts dal prin e secont an di vite che ca di pôc e vignarà ancje te nestre Regjon».


text:
Jan Lukasiewicz
Jan Łukasiewicz (Lvov, Austrie-Ongjarie, 21 di Dicembar 1878 - Dublin, (Irlande), 13 di Fevrâr 1956) al fo un filosof e matematic polac.
I siei principâi lavôrs a son centrâts su la logjiche matematiche. In chest cjamp al à introdot novitâts di grande impuartance inte logjiche proposizionâl, intal principi di no contradizion e intal principi dal tierç gjavât. Al è ancje cognossût pe invenzion di une notazion che no dopre lis parentesis, clamade notazion polache, a vonde doprade in cjamp informatic e che e sarà la base dai prins calcoladôrs programabii de Hewlett Packard.
Il non si pronuncie intal Alfabet fonetic internazionâl [jan wuka'ʃɛvɪtʃ].


text:
Cuarte tape: Madone di Mont - Masaruelis
Home Trois Troi Furlan Cuarte tape
descrizion
La cuarte tape Madone di Mont – Masaruelis e je lungje 26 chilometris e mieç, dal Santuari di Madone di Mont si va jù dilunc di une biele strade panoramiche fin tal paîs di Puriessim par rivâ dopo plui o mancul doi chilometris a Cividât, l’antîc “Forum Julii” fondât intal 1n secul p. di C. dai Romans.
Si consee une visite svelte ai monuments storics plui significatîfs di Cividât, par ricjapâ il Troi lant sù pal cueston de culine. Dilunc di une biele strade panoramiche si passin i piçui borcs di Puller e Spignon, rivant infin al paisut di Masaruelis a cuote 661 metris.


text:
OpenOffice.org
Clamât propiamentri OpenOffice.org (no OpenOffice, par vie di une dispute su lis marcjis), al è un progjet comunitari cun l'obietîf di creâ une suite pal ufizi basade su codiç a risultive vierte (cun licence LGPL).
Cheste suite e pues lei cence modifichis files creâts cun Microsoft Office, la suite di ufici plui pandude, ma dopre preferibilmentri un so formât di file, basât sul standard XML. Plui in specific, i files creâts di OpenOffice.org a son files XML comprimûts, cussì che a ocupin mancul puest sul disc.
A son disponibilis versions di OpenOffice.org par Microsoft Windows, Linux, Solaris e MacOS Il progjet al è nassût cuant che la Sun Microsystems e à decidût di dâ fûr cun la licence LGPL il codiç de sô suite StarOffice; vuê la Sun e continue a vendi versions di StarOffice, che a son basadis sul codiç di OpenOffice ma ufrissin in plui un supuart tecnic e cualchi acessori (la relazion tra OpenOffice.org e StarOffice e je plui o mancul chê tra Mozilla e Netscape Navigator.
Components[cambie | modifiche il codiç]
- Writer, un processôr di tescj che al pues ancje jessi doprât come editor WYSIWYG pes pagjinis HTML.
- Calc, par lavorâ cui sfueis di calcul.
- Draw, pai disens, cun la pussibilitât di espuartâ tal formât vetoriâl SVG.
- Impress, par creâ presentazions visuâls
- Math, editôr di formulis matematichis.
- Base, un program pes basis di dâts
Formâts di files doprâts normalmentri[cambie | modifiche il codiç]
OpenOffice.org al dopre come opzion predeterminade i formâts di files OpenDocument (ODF):


text:
Miercus ai 12 Avost, h 21:00
Conference di astronomie di Nando Patat
Percussions di Ermes Ghirardini
Leturis di Sandra Cosatto
Imagjinis video
L’Univiers al č fat di almancul altris centenârs di miliarts di galassiis, ognidune cun centenârs di miliarts di stelis.
Isal mai pussibil che o sedin di bessôi? Puedial sei che dome culě, in dute cheste vastitât cence cunfins, la semence de vite e vedi cjapât e il so sfiol al vedi menât cun tante bondance? Che dute la biodiviersitât e sedi fluride dome su chest grignel di savalon?
Se al plűf, la sere dopo
Coltâ une tiere di diviersitâts
Miercus ai 29 _ h 21.00
Dibattit cun testemoniancis
Vinars ai 31 _ h 21.00
Inaugurazion da la mostre video instalazion di Beltramini-Toniutti
Alexian ta la chave in concert
Lunis ai 03 _ h 21.00
Joibe ai 06 _ h 21.00
Presentazion dal libri di Tito Maniacco
... E intant i ai dibot 60 agns...
Domenie ai 09 _ h 19.00
Concert in onôr di Giorgio Ferigo
Lunis ai 10 _ h 21.00
film di Franco Piavoli
Miercus ai 12 _ h 21.00
Conference di astronomie di Nando Patat
Vinars ai 14 _ h 21.00
Comedie teatrâl
Martars ai 18 _ h 21.00
Inaugurazion da la mostre di Paolo Comuzzi
Conference di Philippe Daverio
Miercus ai 19 _ h 21.00
Sabide ai 22 _ h 21.00
spetacul cun premiazion
Martars ai 25 _ h 18.00
laboratori cun Altan + proiezion
Vinars ai 28 _ h 21.00
Presentazion dal libri par cure di Angelo Bertani
Domenie ai 30 _ h 10.00
laboratori cul artist Chris Gilmour
Incuintri public cun Esther Mahlangu
Martars ai 01 _ h 20.30
Progjet par cure di Gianni Sirch
Inaugurazion da la piture murâl di Esther Mahlangu
Sabide ai 05 _ h 18.00
Domenie ai 06 _ h 10.00
cun Esther Mahlangu
Martars ai 08 _ h 20.30
Incuintri-testemoneance cun Aldo Gonzales Rojas, indian indigjen dal Messic
Ass. culturâl Colonos
v. Zuan di Udin, 8
33050 Vilecjasse di Lestize
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
Memoriis pal 3 di avrîl
Li dal CJISTIEL di Colorêt di Montalban
Martars ai 3 di avrîl aes vot e mieze di sere
pe fieste de Patrie dal Friûl
tal CJISTIEL di Colorêt di Montalban
cul patrocini di COLLINA & CULTURA, le Associazion culturâl El Tomât di Buje e presente
STORIIS DI CONTÃ e DI CJALÃ
presentazion dal libri di Carli Pup
«MEMORIIS PLATADIS – olmis di storie te narative popolâr furlane» e
presentazion dal DVD dai CINES di Walter di Sefe
Documentaris e cines di Walter Luciano Pauluzzo 1944-1956
Par info su lis oparis
“MEMORIIS PLATADIS : olmis di storie te narative popolâr furlane” : il studi di Carli Pup su la narative popolâr furlane al dâ un cuc in gjenerâl sui sottemis principâi (mitologjie popolâr, contis di paîs, a sogjet religjôs, di pôre, e v.i.), ma si centre soredut sul rapuart tra storie e narative. Si fronte la presince di fats e personaçs storics inte narative popolâr furlane cirint di capî ce che al è jentrât tal patrimoni coletîf e ce che invezit si à pierdût; cirint di capî cemût mai che cierts episodis storics che a à n segnât a fuart la societât furlane no vedin cjatât spazi inte narative popolâr. proponint une riflession su la cuistion poiantsi su cualchi esempli precîs. Par esempli l¹episodi che plui di ducj al pues judâ a capî la societât furlane in ete veneziane al è il riviel de Joibe Grasse dal 1511, dal moment che al met adun doi dai temis centrâi di chei agns, ven a dî lis faidis nobiliârs e lis tensions sociâls … in ocasion de Joibe Grasse la citât di Udin e je sfodrade di int…une colone di contadins des Cernidis, tornade di une sbrisse fûr citât là che e jere stade segnalade la presince di soldâts imperiâi, si cjate tal mieç di un scuintri tra i partidants des dôs fazions nobiliârs… di Udin lis flamis de rivolte si slargjin pal Friûl… i contadins a cjapin, a metin a sac e a brusin i cjistiei di Breçà , Cergneu, Cjaurià , Colorêt, Cusan, Ãopule, Darcjan, Feagne, Madrîs, Murùs, ………..
Carli Pup (1973), dal Serling .e de Coop Inform. Furlane-Radio Onde Furlane, redatôr gjornalistic, coretôr e tradutôr; .al à voltât par furlan Il diari di Bobby Sands e publicât articui su diviers periodics; aAl à colaborât al progjet dal dizionari bilengâl talian-furlan dal C.F.L. 2000 e ae realizazion dal Coretôr Ortografic Furlan. .Pal Tomât al à vût scrit le postfazion di INT di MASNADE, opare di A.Negro e propit doi tescj teatrai di Alviero Negro (gjavâts fûr di Strumirs e Zamberlans e di Int di Masnade) e son lis leturis teatrals di cheste serade de Fieste de Patrie dal Friûl tal Cjistiel di Colorêt di Montalban.
Il DVD dai “cines di Walter di Sefe” al ten dentri ducj i cines di Luciano Walter Pauluzzo (n.1920) dai ricuarts di vuere ai documentaris tirats jù dal 1944 al 1947, da lis comichis peadis ai personagjos de tradizion furlane a lis peliculis cun storiis fantastichis o tragichis; 15 titui par passe une ore e mieze di cine : Walter di Sefe a Buje subite dopo le vuere dal ’45 al gire, in pelicule in blanc e neri, cu le int dal borc, “la Guerra in Friuli” e podopo simpri cu la int e cun mieçs di furtune “la femine di Todero” e tantis altris storiis ma ancje le vite di ogni dì: “neorelismo furlan” e fantasies nassudes de vite e dal cine viodût di frut; storie cjalâde cui voi di un regjist inamorât dal cine e de fotografie; documents di vite di ogni dì zirâts plui di cincuante agns indaûr: un patrimoni de culture e dal cine furlan.


text:
ORT FURLAN
LIS VORIS…
Sul vieri di lune
• Si semenin, tal viert: jerbe rave, blede di cuestis, blede di tai, carotis, cauliflôr, verze brocul, verze capûs, verze, caulirave, cevole, indivie, latuie capûs, puar, rati, ravanei, spinaze.
• Si plantin i tubars des patatis che a vedin za tacât a menâ.
• Si traplantin, tal viert: sparcs blancs e verts, jerbe rave, cevole colorade, cauliflôr, verze brocul, verze capûs, verze, caulirave, cevole, fenoli, selino di cuestis.
Sul zovin di lune
• Si semenin, tal viert: cardi, cudumars, fasûi (ancje il Fiorina di Lusevare) e vuaìnis, latuie e lidric di tai, melon, pomodoro, ravanel, coce, coçut.
• Si riprodusin par division dal bâr lis plantis aromatichis: sutive, mente, jerbe di âf, mazorane.
• Si traplantin, tal viert: angurie, verze, cudumar, latuie capûs, melanzane, pevaron, pevaroncin, pomodoro, selino, coce, coçut.
SI CJAPIN SÙ:
sparcs, verze brocul, verze capûs, verzutis di Brussel, verze, puar, lidric.
✒ Adriano Del Fabro


text:
07 ottobre 2007
Domenie ricuardant pre Antoni Beline
Se dopo o volês ancje viodi cualchi pirule des sôs intervistis, fracait i links chi sot:
pre Toni in pirulis 1
pre Toni in pirulis 2
Lu dîs simpri e no mi stufi: plui al passe il timp e plui si sint che la sô vôs (libare plui de mê) e mancje!
22 commenti:
- thermonuke ha detto...
-
Libare plui de mê.....
Superego al colpis inmo!
Puar pre Toni, no l'è che tu i vedis fat un gran compliment vidude le grandece moral e inteletual che tu i testemonis.
Ma pardabon setu veramentri libar?
O setu dome dispetôs ancje se tu pais di persone?
Dopo el salt de cuaie,
dopo le foto di Zonte Zucjat e DeSabata (che tu as scugnut circostanzia par corete informazion conche dome dis dis prim tu davis lezions MV),
dopo le interogazion dai gjats ,
le letare solidal al Sindic dai cjaf trops plui cozzi che tu spietavis di lei par di le to disaprovazion
dopo les illazions sul gnuf cjaftrop (ma lu veiso o no?)
il riferiment a deliris e a ve reson di ve pontat i pits?,
adiriture ve augurat ae CDL e a Edi Snaidar di decidi di corse...
E vin dome vut el to coment sule mozion pe lenghe e, seben stiçiat a rispuindi ancje di me, j unics coments vignus fur, vonde neutris vidudis les premessis/promessis a son stats chescj?; tu as preferit volta le atenzion sule pro-loco cun t' une polemiche "indirette" cule Garzitte.
E alore cuale ise le conclusion?
Che, par slargja le metafore che tu as tacat, come i plevans, si po ancje fa des predicjes fuartes, si po sedi plui o mancut libars (e bogns) di manifesta el pinsir ma ae fin, si e dentri di une glesie e cuindi si a simpri el dove di obedience al Vescul.
Par chest ancje tu tu tasis conche ti ven domandat di falu!
Cence rancor.
- 7/10/07 15:52
- Christian Romanini ha detto...
-
Mandi Thermo,
mi fâs plasê dute cheste atenzion.
stant che tu mi fasis la morâl mi permet di fâ cualchi precisazion par fâti viodi i prejudizis che tu âs tai miei confronts.
Chestis a son lis peraulis dal president de Societât Filologjiche tal congrès di Feagne ai 30 di Setembar: Il 2007 al podarès duncje jessi ricuardât tant che un an pe incressite de nestre lenghe e de nestre identitât.
Dome cussì si pues jemplâ chel vueit che il Friûl al à vût in chescj ultins mês pe pierdite di inteletuâi di spessôr.
O fevelìn di pre Toni Beline, mancjât ai 23 di Avrîl. Une vôs libare, un plevan dal popul cetantis voltis cuintri curint, anticonformist, ma propit par chest rispietât e benvolût in dut il Friûl: nol è un cas che il dì dal funerâl la glesie e jere plenone.
Ancje se pre Toni nol jere simpri tenar tai confronts de Filologjiche, Filologjiche e rispiete ce che al à fat chest plevan coerent cu li sôs ideis e che nus à lassade une opare di fonde: la Bibie voltade par furlan.
- 7/10/07 23:28
- Christian Romanini ha detto...
-
Come che tu viodis, il riferiment no lu ai fat jo: jo o vevi dome let il discors e cuant che o ai fat il post, o vevi iniments chest passaç. Po dopo tu tu i âs filât parsore parcè che forsit no tu savevis di chest e duncje tu sês scusât. Mi fermarès achì, ma o preferìs fâ ancje cualchi altre precisazion...
- 7/10/07 23:29
- Christian Romanini ha detto...
-
Su la cuestion dal consei, o volevi publicâ lis delibaris, ma inmò no lis ai e probabilmentri, cumò che no soi cjâfgrup, no mes mandaran plui in automatic come fat fint cumò.
- 7/10/07 23:33
- Christian Romanini ha detto...
-
Sul salt de cuaie o resti dal parê che lis robis no mi son claris: vie pal consei ognidun al à dit la sô, cence nissun dibatiment e la robe si è studade li.
Nissun mi à interpelât su la cuestion ni prime ni dopo e duncje no tu puedis fâ un procès aes intenzions.
O soi dacuardi cul Vicesindic Ciani, cuant che al dîs che dute cheste vicende e lasse amarece pe iniziative cjapade di Zucchiatti, che al à tirât dentri il Sindic intune vicende pardabon scualide. O speri che ce che il sindic al à dit tal consei precedent anunciânt gambiaments te zonte, al sedi mantignût. Se nol ven rispietât chel document che jo o ai scoltât pe prime volte in consei, come ducj, cence domandâ nuie (ancje parcè che no mi interesse nuie di vê: no soi in vendite) alore, dopo mi compuarti di conseguence.
- 7/10/07 23:39
- Christian Romanini ha detto...
-
La parentesi no le ai capide e no mi interesse nancje capîle.
- 7/10/07 23:40
- Christian Romanini ha detto...
-
Sui gjats, no viôt nissun dispiet anzit: e je coventade ancje al sindic par fâ une precisazion.
Isis e veve dit che chê stanzie e jere risiervade al sindic. Zonta al à dit che invezit il rapuart al è stât concuardât cu la Associazion Amîs di Sant MArtin che e à in afidaments i locâi. Il sindic al veve fevelât cun lôr e i minôrs a jerin tutelâts in cheste maniere. Ergo la interogazion e je coventade a fâ lûs suntun aspiet che al podeve provocâ cualchi probleme.
- 7/10/07 23:42
- Christian Romanini ha detto...
-
La letare firmade di Tuti, Michelutti e Cozzi le ai domandade plui voltis ai firmataris. O cjapi at che no me àn dade.
- 7/10/07 23:43
- Christian Romanini ha detto...
-
Dut câs il contignût nol è stât condividût cun me e duncje cozzi e chei altris doi no fevelin a gno non. Se la robe e torne in discussion e mi domandin ce che o pensi, in chê volte o disarai ce che o pensi.
- 7/10/07 23:44
- Christian Romanini ha detto...
-
Su la cuestion dai deliris e di tignî la posizion: beh, cjât thermo o soi trancuil cuant che ti dîs che se al è un che nol delire e che al à simpri tignude une posizion coerente al è propit chel che tu tu clamis dispetôs. Ven a stâi il sotscrit. E ca di cualchi zornade tu varâs inmò cualchi conferme se no ti baste ce che ti dîs jo.
- 7/10/07 23:48
- Christian Romanini ha detto...
-
O ai metût premure a Edi e ae Cdl? Beh: tu mi dâs la ocasion di ribadî il conciet. Plui il timp al passe e piês al è.
Cun di plui, cumò cul casin che al è vignût fûr cu lis dimissions di Strassoldo, dal sigûr la sielte di Edi e je inmò plui dificile par lui. Acetaraial di cori cun dut chest casin? mmm... no sai. Dal sigûr dut chest nol jude: sedi che al disi di sì sedi che al disi di no. Parcè che o sin tarts.
- 7/10/07 23:51
- Christian Romanini ha detto...
-
Jo no soi in polemiche indirete cu la Garzitto: o dîs a clâr che su diviersi robis no à gjestît lis situazions come che secont me e veve di fâ. Altri che polemiche indirete: la mê e je une critiche direte a cuestion circostanziadis. Se po tu âs voie di montâ sù une polemiche pretestuose, tu ti metis sul stes plan di chei che si ofindin se ur ven fate une critiche. e chest un pôc mi delût, parcè che ti crodevi di un nivel plui alt... cence rancôr, ma o scuen dîtal
- 7/10/07 23:55
- Christian Romanini ha detto...
-
Par sierâ, cjâr thermo, ti ringrazii par vêmi dade la pussibilitât di fâ un tic il pont de situazion e par vê une conferme che dal spes tancj a filin parsore cence vê la obietivitât di cjalâ i fats, ma cirint simpri il lôf che al met i pericul la serenitât di paîs. e tu tu sês tra chescj se tu âs pardabon volût stiçâ la polemicute.
Fint che no si rivarà a resonâ in maniere serene, ancje magari alçant il nivel dal confront, ma si continuarà a f¡a barufutis cirint di meti lis personis une cuintri chê altre, inventantsi cuissà ce complots, il nestri paîs nol cressarà e o restarìn a pierdi timp invezit che risolvi i problemis.
- 8/10/07 00:00
- Christian Romanini ha detto...
-
Cence rancôr, ma cun delusion
- 8/10/07 00:00
- Christian Romanini ha detto...
-
jo egocentric? se un tic no lu fos, no mi sarès metût in politiche, no varès viert un blog. Ma ameti i miei limits, no pensi che al sedi un difiet. Baste cjapâ cussience di vênt e cirî di miorâsi. Invezit al è plui di cualchidun che al pense di jessi simpri te reson e di fâ simpri dut just. I fats a dimostrin che no je cussì.
- 8/10/07 00:03
- Christian Romanini ha detto...
-
Mi soi dismenteât dal discors dal cjâfgrup: mi sa che i cercli si strenç.
Jo no torni indaûr.
Gaggiano al è lât par so cont, simpri che nol gambii idee.
Casciano al à tornât a cjatâ la strade di cjase, ma tal ultin consei nol jere. O spieti di lei un document formâl.
- 8/10/07 00:17
- thermonuke ha detto...
- Questo commento è stato eliminato dall'autore.
- 8/10/07 00:40
- thermonuke ha detto...
-
Oh finalmentri ti ai dismot!
O sclariss dome dos robutis:
1) no ai intindut ufindi le figure di Pre Toni, no lu cognossevi, ni lu cognoss avonde, e no mi permet judizis, o ai scoltat alc di lui, ancje el so salut che tu as mitut tal post, e no pues sedi cussi banal di mancjai di rispiet, lu riten di une grande fuarce inteletual ancje se, su certis robis o ai za vut mut di di che o discuardi adimplen, come sul "tramaj dal stat talian", ma no l'e l'argoment che o stin discutint.
2 E aj titrat fur el superEgo dome parce tu as dite plui libare de mè, metint a confront dos robis (le to vos libare e le so) che no son confrontabil parce su doi plans completamentri difarents (un poc come te foto des dos pacares li che tu as vioduti le creazion no;-)) e, dut cas no mi par che fos tal discors di Pelizzo, quindi no sta stracapi.
3) Dut comuncue al ere voltat a domanda parce dut chest silenzi.
4) Che ti mancjin les informazions francamentri lu dubiti, no parceche o ai prejudizis ma parceche in altris ocasions tu as demostrat di ve le "furtune" di save lis robis prin di altris cuindi no sta fami l'anime candide che nissun ti a dit o dat che o fas fadie a crioditi.
5) Le parentesi e merte spiegade par evita fraintindiments:
conche e je scopiade le fufe des falsis primaries, sul blog dal On. Tondo, (o vevi fat el link) al a scrit un post secjat cul gjornalist che al mitut sul MVeneto le notizie cules fotos dai 5 candidats: che di Tondo dongje un dai mui che al a inventat el zuc.
Lui si e (justamentri) secjat parce subdolamentri le foto e insinuave alc di no ver e tu tu j as dade superreson. Dopo tu as spietat che CZ LDS e AZ si sentin dongje e zachete, tu ses colat tal stes sbalio (ma o ai ancje dit che tu as fat amende dal eror e dut cas bon paparazzo...).
4) Sui deliris ti crot ma mi spietavi mancut silenzios di te, ma o sai che tu fasis cussi par fa plui biele le sorprese :-D
5) Sule cuistion de candidature di Snaidar mi sa che tu as reson lu vevi inserit dome par diti che dopo ve tabajat un poc di dut, ultimamentri no tu disis cuasi nuie.
6) Mi someave che le Garzite ti ves agredit sule cuistion dal furlan no sules cuistions cu le Pro Loco, cuindi el to scoop lu interpreti come un tiraju dentri parce "no nome jo o ai vudes delusions di je".
No contaran masse i coments ma ancje i prims doi alore e son dai bas polemics come me... bon cjapi at.
7) Pal cjaf trop di ce che tu nùmi disis al sara inmo di ridi...
Dut cas o continui a pensa che robis di scrivi tun varessis e tantis che ti piccin les mans ma no tu puedis.
Eco le MEtafore de obedience al "vescul" se chest ti delut pazience.
(e finisile cule storie dal lof trist che par une volte no pensavi a lui).
- 8/10/07 00:57
- Christian Romanini ha detto...
-
Su pre Toni al è fûr di discussion il paragon: o ai dome metût dongje lis paraulis dopradis dal president de Sff e il titul dal gno blog. Il rest tu âs fat dut tu.
Su la "anime candide": no ai dit che no ai info: o ai dome dit che la letare di cozzi le ai domandade a chei che le vevin firmade e no mi àn dât une copie. E je al protocol e mi rangjarai a cjoli une copie, ma o cjapi at che dopo diviersis setemanis no LÔR no me àn dade. E a varessin di fevelâ ancje par me? no crôt propit.
su is delibaris, no fâs la vitime: o crôt di cumbinâle distès.
Su la metafore dal vescul, no je cheste che mi delût, ma un ategjament che o ai viodût in tancj e che cumò o viôt in te. La parabule dal lôf, no jere riferide a la persone che tu disis tu, ma le ai viodude riferide a mi: chel che al fâs dome dispiets.
su la foto e la robe dal MV nol sta in pîts il paragon. Jo la precisazion le ai fate parcè che al jere just fâle tal rispiet des istituzions e des personis. Il Mv invezit no mi risulte che al vedi fat precisazions e la foto di tondo cul fantat e je stade taiade in maniere faziose: o spieti smentidis se no je vere.
e la delusion a reste, parcè che ciertis robis che tu âs dit no sta in pîts. Se la cuestion che mi picin lis mans: stant che ce che si scrîf al reste, il blog mi à insegnât che tu âs di scrivi in maniere corete e no trai. cussì si evite brutis figuris: invezit a peraulis plui di cualchidun al trai monadis cence pensâ. no je la mê maniere di fâ.
- 8/10/07 07:50
- thermonuke ha detto...
-
Ultime precisazion:
Sul discors dal MV no ai di fa smintidis o aj dit: si e (justamentri) secjat....le foto e insinuave alc di no ver... e tu(o zonti, juastamentri) tu j as dade superreson (o zonti, ancje jo o ai scrit alc in merit) Dopo tu as spietat che CZ LDS e AZ si sentin dongje e zachete, tu ses colat tal stes sbalio (une foto che faseve intindi alc di no ver, che i tre e fossin a sagre insiemit conche lu ere dut el consei comunal) (ma o ai ancje dit che tu as fat amende dal eror e dut cas bon paparazzo...)
El esemplit dal blog di Tondo al steve a di:
cun t'une foto si po ancje fa intindi robis che no si scrivin, (no veres), tu stes tu lu as marcat, ma dopo tu ses sbrissat tal stes sbalio (ma ti ti ses ancje coret).
Dut li.
- 8/10/07 08:50
- Nontiscordardime ha detto...
-
Si evince quindi che Lei si sia occupato di cresita del paese tralasciando i rancori e le questioni personali; per sola chiarezza verso i suoi lettori, può farci qualche esempio concreto?
Sulla polemica da lei enfatizzata tra l'Ass. Garzitto e la Pro Majano, conveniamo con lei che non sia il caso di farle la morale, questa va fatta alla Pro Majano che si fa usare per le sue questoni personali, anzi come ama chiamarle lei "di crescita del paese".
- 11/10/07 14:07
- Christian Romanini ha detto...
-
Par nontiscordardime
o eviti di fâ la liste di ducj i ordins dal dì che o ai proponût al consei comunâl e che a àn otignût la unanimitât, par ricuardâ che a nivel operatîf un conseîr comunâl al à un tic mancul pussibilitât di movisi rispiet a un component di zonte.
mi jere plui facil lavorâ cuant che o jeri in zonte e tra lis ultimis robis che o ai fat al è stât di viodi de istituzion dal Informezovins, un servizi pai citadins plui zovins dal Comun li che si puedin cjatâ informazions su scuele, universitât, formazion, turisim e dut ce che al covente pe cressite des gnovis gjenerazions.
tal stes periodi o ai metût dongje i elements pe istituzion dal Sportel pe Lenghe furlane che al è stât metût in vore tal 2007, suntune domande di contribût che e jere stade fate (mi semee) tal 2004 o tal 2005 (scusait ma cumò no mi visi di precîs: dut câs o jeri inmò in zonte).
o speri che a sedin i esemplis concrets che mi domandave.
- 12/10/07 02:28


text:
Bit
Il bit al è la abreviazion de espression inglês binary digit, o sei cifare binarie, une informazion che e po cjapâ dome doi valôrs: 0 e 1. Par esempli, il numar 10010111 al è lunc 8 bits. Lis cifris binariis a son unitâts di base par memorizâ informazions e te teorie de informazion.
Il bit al è ancje la unitât di misure de cuantitât di informazions. Il simbul al è bit, o b.
Il bit sicu cifare binarie[cambie | modifiche il codiç]
In chest contest, il bit al rapresente la unitât di definizion di un stât logjic. Al è definît ancje sicu unitât elementâr de informazion che po jessi tratade di un ordenadôr. La rapresentazion logjiche dal bit e po contignî dome i valôrs {0, 1}. Ai fins de programazion al è ûs comun intropâ secuencis di bit in entitâts plui vastis, che puedin assumi valôrs in intervai plui amplis di chel permetût di un bit sol. Chescj trops a contegnin par solit un numar di stringhis binariis pari a une potence binarie; il plui cognossût al è il byte, che al corispuint a 8 bit, e che al costituîs la unitât di misure plui doprade tal cjamp informatic.
Il bit sicu cuantitât di informazion[cambie | modifiche il codiç]
In chest contest, il bit al rapresente la unitât di misure de cuantitât di informazion.
Cheste idee di bit e je stade introdusude de teorie de informazion par mieç di Claude Shannon tal 1948, e e je usade tal cjamp de compression di dâts.
Un bit memorizât al è come un interutôr; al po assumi il valôr "impiât" (1) o "distudât" (0). Plui in gjenerâl, il bit al è la cuantitât di informazion necessarie a distingui i doi stât l'un dal altri.


text:
Austrie-Ongjarie
La monarchie austro-ongjariche, ancje cognossude come monarchie dal Danau o monarchie dualistiche o monarchie duâl (e clamade ancje Kakanien di Robert Musil, cuntun riferiment ale abreviazion austriache "k. k." par la zone de Cisleitanie) e jere un stât multietnic dale Europe centro- sud-orientâl. Al nassè daspò il cambiament dal Imperi austriac intune monarchie dualistiche secont l'Ausgleich (ven a stâi compromès) austro-ongjaric. Al esistè dal 8 di Jugn dal 1867 al 31 di Otubar dal 1918 (cuant, ale fin dale Prime vuere mondiâl, la Ongjarie a si ritirà de union monarchiche).
E si componeve di doi stâts: dai "reams e i paîs rapresentâts tal Parlament dal ream (tod. Reichsrat), ufizialmentri Cisleitanie" (dome dal 1915 clamade aministrativamentri Austrie), e dai "paîs dale sante corone ongjarese di Scjefin (tod. heilige ungarische Stephanskrone)". Tal 1878 e fo anetude ancje la Bosgne-Erzegovine, aministrade insiemit des dôs entitâts statâls.
I acuardis juridics costituzionâi dal Ausgleich a siguravin (intal sens di une union reâl) la paritât juridiche tra i doi stâts components, in rapuart l'un cun chel altri. Il comun cjâf di stât al ere "l'Imperadôr d'Austrie e re apostolic di Ongjarie'" (tod. Kaiser von Österreich und Apostolische König von Ungarn), dale cjasade dai Asburc-Lorene.
La Austrie-Ongjarie e fo cussì governade di:
Cuntune superficie di 676.715 km² e 52.800.000 abitants cirche (1914), la Austrie-Ongjarie e jere in Europe il secont stât par estension (daûr la Russie) e il tierç par numar di abitants (daûr la Russie e la Gjermanie di chê volte).
Teritorialmentri e comprendeve i atuâi stâts de Austrie, Bosgne-Erzegovine, Cechie, Cravuazie, Slovachie, Slovenie, e part dai odiernis Romanie, Montnere, Polonie, Ucraine, Italie e Serbie.
Tabele dai contignûts
Nons[cambie | modifiche il codiç]
Come za dit, la Austrie-Ongjarie e ven clamade in plui mûts. Di seguit al è un piçul elenc dalis denominazions, culis relativis spiegazions.
- Tal 1868 l'imperadôr e re Francesc Josef I al stabilis formalmentri il non inmò doprât "monarchie austro-ongjariche" (tod. Österreichisch-Ungarische Monarchie).
- Cuntune conotazion plui gjeografiche, mediant che il Danau al traviersave il stât dualistic par une lungjece di 1.300 km e al costituive il sô flum principâl, a si fevele ancje di "monarchie dal Danau" (tod. Donaumonarchie).
- Parvie dale costruzion su derit costituzionâl di dutis dôs lis parts dal ream, si pues invezit doprâ la definizion "monarchie dualistiche" (tod. Doppelmonarchie). Cheste definizion no à nuie a ce fâ cul simbul imperiâl austriac de acuile a doi becs, che il popul ongjarês nol puartave.
- In aree gjermanofone, la Austrie-Ongjarie e ven ancje definide k. u. k. Monarchie (scurtadure di kaiserliche und königliche Monarchie), che par furlan al si pues voltâ "monarchie imperiâl e regâl".
- Inte leterature si fevele ancje di "Kakanien" - une espression che e ven dal romanç di Robert Musil "L'om cence cualitâts" e che e derive simpri dale abreviazion "k. u. k.".
I nons dai stâts components[cambie | modifiche il codiç]
Cuant che intal passât si fevelave di un dai doi stâts components, a esistevin denominazions specifichis.
- La Austrie imperiâl - fintremai il 1915 - e fo ufizialmentri clamade "i reams e i pais rapresentâts tal Parlament dal ream" (tod. die im Reichsrat vertretenen Königreiche und Länder); te sfere politiche e juridiche, a nivel inufiziâl, si doprave ancje il tiermin "Cisleitanie" (tod. Cisleithanien).
- La Ongjarie regâl e vignive invezit ufizialmentri definide "i paîs dale sante corone ongjarese di Scjefin" (tod. die Länder der heiligen ungarischen Stephanskrone), inufizialmentri ancje "Transleitanie" (tod. Transleithanien).
Storie[cambie | modifiche il codiç]
La vie viers l'Ausgleich austro-ongjarês (1848–1867)[cambie | modifiche il codiç]
Lis lidrîs dale monarchie austro-ongjariche a si cjatin tale contraposizion fra l'Imperi austriac e il ream di Prussie par la supremazie inte Confederazion todescje, che e jere stade impastanade il 8 di Jugn dal 1815 cule Austrie come potence presidenziâl. La Austrie e jere par la Prussie l'ingredei principâl tale Soluzion piçul-todescje (tod. Kleindeutsche Lösung), puartade de Lighe nazionâl todescje (tod. Deutscher Nationalverein): cheste soluzion e proviodeve une fusion dai paîs dale Confederazion todescje sot la egjemonie dale Prussie, cun la contemporanie esclusion de Austrie.
Cheste contraposizion a si disgredeà il 3 di Lui dal 1866 te bataie di Königgrätz (vuere austro-prussiane) a pro de Prussie. La consecuence plui pesante di cheste vuere par l'Imperi austriac e fo l'isolament par vie de separazion obleade dai stâts todescs. A chest indebiliment dal grop gjermanofon tal Imperi al corispondè un rinfuarciment dalis nazionalitâts non gjermanofonis dominantis demografichementri, che al faseve temê la colade di chest stât multietnic (belza periculât tal 1848).
Par limitâ chest pericul, la cjasade imperiâl e dovè prime di dut gjavâ tension al rapuart cul cêt dominant ongjarês. Dal pont di viste dai Asburc ribei tal 1849, i ongjarês a poderin vigni batûts dome cul jutori de Russie. Cule esecuzion di Lajos Batthyány - prim ministri ongjarês di chê volte - e di tros dai siei compagn di bataie, il vincjin Francesc Josef I al divierzè purpûr tal 1850 un abiss, che al deventà in mò plui grant cule separazion de Voivodine, Cravuazie, Slavonie e Transilvanie e cule sumission dal rest de Ongjarie par vie de fuarce militâr dal arciduche Albrecht.
Cule emancipazion dai contadins la cjasade dai Asburc e si cjatave definitivamentri cuintri la nobiltât ongjarese, che e reagì cuntune resistence passive, inte forme di refût dai funzionaris e de vuide. Chest al rindì necessarie une presince militâr permanente. Come lât positîf di cheste fase che e riduseve i privileçs de nobiltât e che e reprimeve i desideris di segregazion a son, insiemit ale emancipazion dai contadins, la modernizazion dal sistem scolastic, la fin de jurisdizion patrimoniâl e la introduzion dal codis penâl austriac.
Il confront al fò infin dismolât ancje par vie dal boom economic; tantetant un svizinament sustanziâl al fò compiût dome tal 1865 cule riconvocazion dal Parlament locâl ongjarês e cule promesse de amplie restituzion de Costituzion ongjarese dal 1848 de bande dal guviêr imperiâl. Altris pas a jerin urgentmentri necessaris.
Lis tratativis di compromes cui ongjarês a forin caraterizâts di posizions ongjaresis mâl rassegnadis. Lajos Kossuth (il cjâf spirituâl de rivoluzion ongjarese ch'al viveve in esili) e il so considerabil compagnatori a votarin pal distacament de Austrie; un compromes al sares stât (secont Kossuth) la "muart de nazion" e "al vares impuest al paîs la cuarde di trazion di interes forescj".
Ale fin tantetant a si imponè la opinion dal lidêr dai liberai Ferenc Deák. Tal incuintri al sustignì che par une Ongjarie libare, culis sôs fuartis minorancis slavis e todescje, al sares stât il pericul di isolâsi e di vegnî infin dividude tra la Russie e l'Imperi todesc. Une aleance cule Austrie indebilide dal problem interni dalis nazionalitâts, sot il guviêr di un monarcje ch'al si sares impegnât tal gjurament de incoronazion de nazion ongjarese, al sares stât par chest di preferî. Al convincè la nobiltât cundiplui cule osservazion che il compromes al vares ufiert la pussibilitât di mantignî la integritât territoriâl e politiche dai possediments latifondiaris e il primât sulis nazionalitâts non ongjaresis in Ongjarie.
Lis tratativis dal compromes austro-ongjarês a forin combinadis in prin dal agn 1867. Chest agn al vè une rie di acjadiments avonde impuartants, cussì riassumibii:
- 17 di Fevrâr - Francesc Josef I al instituì il gnûf guvier disot dal cont Gyula Andrássy; lis tratativis vienesis a forin combinadis invezit tal indoman.
- 27 di Fevrâr - Al si tornà a meti in vore il parlament dal ream ongjarês.
- 15 di Març - A Ofen, il cont Andrássy al gjurà fideltât cul so guvier al imperadôr. Tal timp istes a forin metudis in vigôr lis regolamentazions dal Ausgleich. Chest al à vâl come dì natalizi dale monarchie dualistiche, ancje se lis leçs dal Ausgleich a forin decidudis dai parlaments di ducj e doi i stâts dome par Dicembar dal stes agn.
- 8 di Jugn - Francesc Josef I al fò incoronât re di Ongjarie a Buda.
La monarchie dualistiche (1867–1914)[cambie | modifiche il codiç]
Francesc Josef I al ere formalmentri il cjâf di stât constituzionâl comun (union personâl); sot la sô direzion a vegnivin aministrâts in comun (union reâl):
- la politiche foreste;
- l'esercit comun (tod. k.u.k. Armee);
- la marine di vuere;
- lis financis ch'a coventavin par chestis ativitâts, intai corispondents ministeris dal ream (tod. k.u.k. Reichsministerien).
Austrie e Ongjarie a podevin di cumò indenant regolamentâ dutis lis altris cuistions ognidune par so cont, dutcâs a si rivà volontariamentri a une aree doanale, economiche e di valude comun.
Cule conclusion dal tratât di compromes a no forin comedadis dutis lis citis, cussì la Ongjarie e si ere notade un adatament ogni dîs agns.


text:
Litri
Il litri al è une unitât di misure di volum. Nol è une unitât dal SI, ma al è in dut câs une misure acetade par l'ûs. Il simbul ufiziâl al è la letare L maiuscule; e je ancje doprade la letare minuscule l.
Storie[cambie | modifiche il codiç]
La peraule litri e derive dal francês litron, non di une unitât di misure di volum derivade de lenghe latine.
Il litri al fo doprât tal principi come unitât di base tal sisteme metric.
Il simbul origjinari al jere la letare l minuscule; par no fâ confusion cule cifre "1".
Definizion[cambie | modifiche il codiç]
Il litri al è une denominazion speciâl par indicâ 1 decimetri cubic.
Un litri al ecuivâl ancje a:
- 1000 centimetris cubics
- 0,001 metris cubics


text:
L’Udin al vinç ma nol convinç ad in plen.
La scuadre di Guidolin e zuie ben tal prin timp, là che e mostre personalitât e snait, intant che te riprese e à un pas diferent e e lasse cjamp e iniziative ai toriniscj.
L’imprin de paritide al è dut blanc e neri, cun Pereyra, Maiocusel, Basta e Pasquale dinamics e vivarôs. Tai prins cuindis minûts l’Udin al va al tîr cuatri viaçs, comprendude la conclusion di Pereyra, che al segne dopo siet minûts di zûc.
Il Toro al patìs il domini teritoriâl dai furlans almancul pai prins cuarantecinc minût. Tal secont timp l’Udin al somee jessi mancul in partide, soredut cu lis gjambis. Il Toro al cjape sù cualchi iniziative in plui, massime cun Vives e Jonathas, ma nol rive a jessi masse pericolôs des bandis di Padelli. Ancje la scuadre furlane si fâs viodi ancjemò in cualchi ocasion indenant, cun Di Natale e Maicosuel, però il risultât nol mude di un et.
Il belanç finâl al è un sucès sclagn e essenziâl pal Udin, che al à cjapât ancje un pâl cun Maicosuel. Pal Toro, che al varès vût di vê un rigôr a pro ae fin dal prin timp (Allan al met jù Santana) e magari ancje un altri inte riprese (contrast tra Benatia e Glik) e che al à cjapât une travierse cun Cerci, e à mani cualchi recriminazion cul destin e cu la direzion de gare.
Cun dut che te contabilitât de partide a pesin ancje i erôrs arbitrâi, il Turin al è someât in gjenerâl un tic masse flaput.
Pal Udin a son trê pont impuartants e un biel prin timp, che al da sperance pal avignî. In spiete almancul dal gol numar 150 di Di Natale e di chei altris cuatri ponts che a mancjin par rivâ ae “cuote 40” che e covente pe salvece, cun dut che, tal campionât di chest an, si pues domandâ e cirî alc altri ancjemò.
La prossime partide e sarà a Gjenue cuintri dal Genoa: un apontament dificil, ma ancje une ocasion per provâ a cambiâ la tendence che e viôt l’Udin pierdi masse dispès, cuant che al è lontan dal Friûl.


text:
Zâl par furlan
Premiazions a Spilimberc
Fabian Ros al à vinçût
la prime edizion dal concors leterari “Zâl par furlan” organizât dal Comun di Spilimberc in colaborazion cu la Societât Filologjiche Furlane e cul ARLeF (Agjenzie Regjonâl pe Lenghe Furlane).
Buine la partecipazion cun ben 18 concorints ancje se no si viodin tancj nons gnûfs. Dutcâs tancj auguris par che che nus samee propit une biele idee: promovi la leteradure di gjenar par furlan. O sin in spiete di fantasience e fantasy, cumò.
05 Monday Feb 2007


text:
Udin, Place dal Polam vuê e ae fin dal Votcent
Udin, Place dal Polam vuê e ae fin dal Votcent
Cjalant il sît dal me amì Pauli Brisighelli o ài pensât di fâ cualchi fotografie ae Udin di vuê, juste par fà un paragon cun la Udin di une volte. E vè cà Place dal Polàm. La prime robe che mi salte al voli al è il traffic des machinis e dut ce chal comporte: stradis asfaltadis, semafars, segnaletiche stradâl.. Pal rest o noti segnai che mi fan intindi la cressite dal benstâ gjenerâl; un segnâl par esempli a son lis andis des personis.
Une altre robe che noti e è la presince di materiai sintetics, parsore di sore dut la plastiche des cjadreis che e presente il fuart contrast tra naturâl (moderni) e artificiâl (postmoderni).


text:
In chescj dîs, dongje dal cuarantesim inovâl de sô muart (2.11.1975 – 2.11.2015), al è dut un omaç a Pier Paolo Pasolini.
In tancj di lôr a fevelin di lui, soredut in chescj dîs.
In tancj di lôr, forsit in masse…
«…e ducj nô che inmò ti laudìn o sin i stes che ti àn copât…»
La robe miôr di fâ e sarès chê di lei i siei scrits e di cjalâ i siei films, e no dome intune dì.
Par chel nus somee interessant segnalâ la vetrine des bibliotechis civichis di Turin.
O zontìn ancje un omaç in musiche: la cjançon L’ultima sena di Loris Vescovo.


text:
Passe une setemane indaûr e je stade memoreade la Fieste de Republiche Taliane.
E je une date impuartante che e merete memoreade ben.
O vin la impression che però al sedi alc che nol funzione tes celebrazions e si cjatìn in cunvigne cun cui che su chest argoment, par esempli in Friûl, al fâs indenant cualchi domande.
Salacor i problemis no son dome tes celebrazions. Te Republiche «fondata sul lavoro» e cres la disocupazion, te Republiche che e tutele lis minorancis linguistichis «con apposite norme», dopo vê spietât mieç secul par che a rivassin, chês stessis normis a stentin ancjemò a vignî metudis in vore… par no fevelâ dai gnûfs (???) câs di coruzion che a vegnin indenant.
Cun dut achel dal Friûl a rivin ancje un pâr di bielis gnovis.
Di une bande il Guvier talian al à decidût di dâi il vitalizi previodût de cussì clamade Leç Bacchelli ancje al poete furlan Pierluigi Cappello, che sal merete e che par sigûr i covente.
Di chê altre il Consei regjonâl dal Friûl-VJ al à dât la sô adesion ae Rêt europeane pe promozion de diversitât linguistiche (NPLD), tant a dî che al è cualchidun che al à cussience che la diversitât linguistiche de regjon che e ten dongje il Friûl e Triest e je la strade miôr par vê a ce fâ cu la Europe.
Che al sedi rivât il moment che finalmentri si cambie musiche, dopo un pôcs di agns che si à fat di dut par fâi cuintri aes lenghis, ai dirits, ae tutele, ae autonomie speciâl de Regjon, che lis sôs fondis e lis sôs finalitâts a son propit chês?


text:
IL FERÂL. La mari spirituâl de Patrie
Ai 12 di lui di za 10 agns, propit il dì che il lunari nus regale la memorie dai Sants Ermacure e Fortunât, nus à lassâts Marie Del Fabbro, femine e compagne fedele tes batais passionadis pal Friûl di Felix Marchi. In chê ocasion pre Antoni, nol podeve fâ di mancul di ricuardâle, jê che cun Marchi lu vevin cjapât come fi d’anime e a lui i vevin consegnade la testade dal nestri gjornâl, sigûrs che lu varessin metût in buinis mans. Par ricuardâ Marie, che al è nestri dovê di ricognossince, o riproponìn il articul di pre Antoni, erêt spirituâl dal impegn culturâl, di autodeterminazions e cussientizazions a pro dai furlans di Marie e Felix insiemi cun pre Bepo Marchet. (pre Roman Michelot)
Se e ves podût sielzi la zornade par cumiatâsi di cheste tiere, no varès sielzût di miôr: l’albe dai dodis di lui, sagre dai sants Ermacure e Fortunât, fondadôrs e protetôrs di chest sflic benedet de braide di Diu. O stoi fevelant di Marie Del Fabbro, pe int di Mediis Marie di Place, parcè che dai barcons di cjase e sintive il scori legri de fontane e i glons resintins de gleseute di san Blâs, une perle dal 1500.
Marie e jere cognossude ancje come Marie Marchi, par vie dal om, Felix Marchi, che i passionâts des robis nostranis lu àn za metût tal firmament furlan come stele di prime grandece, ancje se apartade. E cun Marchi si slontanisi de Cjargne e si va tal cûr di Udin, in vie Marcjât Vieri, là che lui al comedave dincj e al progjetave une Patrie furlane sfrancjade di ogni baronie e autonome, par no dî indipendente. Di fat, sot dal titul dal setemanâl, al veve fat meti, in grant, chel di bessôi che al è stât bandonât masse a la svelte par critichis cence mani di int cence cjâf. «Il fat che no podin tornâ a metisi in pins di bessôi, nol vûl dî che no podin ministrâsi di bessôi» al à sclarît pre Checo Placerean intant dal taramot.
Ma tornìn a cheste femine fuarte e delicade, inteligjente e discrete, che e à puartât te mafie de vite citadine dut l’incjant des monts e dal cîl de Cjargne. A Udin e à cognossût Marchi, che al vignive de Cine, e cul timp si son volûts e maridâts, ancje se la distance di etât e jere grande: lui patriarcje espert di mont e jê une rose frescje di prât.Ma si son capîts, rispietâts, volûts ben e completâts. Jê e à cjapade part de sgrimie di lui e lui si è morestât a contat cun jê. A son deventâts viei in relative salût e sintiment. Lui al è muart dal 1986, a 97 agns, e jê e stave rivant a 94, di finîju ai 2 di Dicembar. Cumò a polsin insiemi te pâs di Soclêf e cu la benedizion che Diu al da ai siei fameis fedêi.
I furlans a son debit cun Marie e cun Felix par vie de Patrie dal Friûl e di une vite lungje di testemoneance coerente di amôr di patrie, di libertât, di vite. Un amôr profont e fuart, cence sentimentalisims e cence gnaulariis. Un amôr fat di fadie, di progjets, di batais, di displasês, come chel di ducj i profetis e testemonis che Diu nus mande. Dal 1946, in Fevrâr, al jes il prin numar dal gjornâl autonomistic. Al durarà fint ai prins agns ’50, cuant che pre Bepo Marchet, l’alter ego di Marchi e il penâl plui brilant e spiçât dai autonomiscj, al srarissarà la sô colaborazion pai ricats di dutis lis fuarcis, politichis e religjosis. Come dutis lis robis artesanâls, al larà indenant come che al podarà e fin che al podarà.
Dal 1957 al 1965 lu à direzût Marie di Place. Di un trat di timp in ca, cu la stesse fedeltât e passion, ancje se cun mancul virtût e tun contest economic, politic e culturâl dut diferent, lu ai cjapât in man jo. E lu ai cjapât des mans di Felix e di Marie come che un fi al cjape des mans dai gjenitôrs une ereditât preziose. Parcè che lôr, di cuant che si sin intivâts la prime volte, mi àn tratât di fi e mi àn consegnât, come une relicuie, la testade dal sfuei e ancje dutis lis copiis jessudis fint in chel moment.
Prin di murî, in plene luciditât e serenitât, e à volût lassâmi il ritrat a vueli dal so om, par che o tegni vive la sô memorie e impiade la lum de libertât e de identitât furlane.
Il Signôr i à parût di no indalegrâ il lôr fogolâr cuntune creature, ma la lôr vite no je stade sterpe. Parcè che ogni bon furlan al po ritignîsi fi e erêt di cheste copie straordenarie e Marie e po tignîsi in bon de sô maternitât spirituâl.
(pre Antoni Beline, La Vita Cattolica dai 22 di Lui 2006) ❚


text:
E je une tiere juste par pedalâ, cuntune infinitât di stradis che a somein fatis di pueste par viazâ tal cidin; il rumôr dai motôrs al è alc di râr, e pedalâ su chestis stradis e vûl dî pierdisi dal dut te pâs e te trancuilitât di un paisaç intat, cun cjamps coltivâts cenglâts di filârs di arbui, di braidis isoladis, roiis, mulins e borcs mantignûts ben.
A un paisaç sugjestîf e vari, e corispuint une varietât grande di stradis; indi a son par ducj i guscj e par dutis lis bicicletis; di asfalt, di stradis blancjis e trois sul glereâl dal Tiliment. Il teritori si caraterize, cun di plui des arteriis principâls, par vê une rêt di stradis secondaris asfaltadis, zontadis une cun chês altris, che a van a meti adun dai percors ciclo turistics naturâi. Us proponìn un percors, che o podês fâ cun calme, e che al scjavace dut il teritori e al permet di amirâ elements di particolâr interès paisagjistic, architetonic e storic.
Si partìs dal "Borc dai siôrs" une vore biel, logât tal mieç di Cjamin dal Tiliment e, dopo un zîr panoramic dilunc vie Tiliment e te place de glesie, traviersade cheste dal flum Var, si rive, dopo cualchi chilometri, a Plêf par mieç di une stradute limitade dut tor ator di boscuts e di cjamps a vîts. De glesie di S. M. di Plêf, a traviers de strade che e passe dilunc il rivâl dal flum Tiliment, si rive li dal borc rurâl piçul di Bugnins Vecjo, ancjemò mantignût ben, e di li a pôc si jentre a Bugnins Gnûf, cu la glesie che e domine il borc cu la sô façade blancje.
Di Bugnins si va indenant viers il borc di Stracis, che si cjate jenfri il flum Tiliment e la strade par Belgrât. Cence fermâsi, cumò, fintremai a Belgrât, su lis rivis des aghis floridis dal flum Var; a chest pont si cjape une strade di campagne e si rive a Grediscjute. Di culì, si va indenant suntune strade che si cjate jenfri i cjamps coltivâts, sierâts di une vivarose vegjetazion, fin a rivâ ae frazion di Glaunic: un borc organizât cun curtinis edilizis dilunc la strade, indulà che si vierzin portons che a dan acès ai curtîi internis. A Glaunic, dopo vê visitât su la rive dal flum Var la Glesie di San Tomâs e la latarie, cui imprescj vecjo, passât il puint sul flum, si pedale cun facilitât fintremai al Mulin di Glaunic, cumò deventât ristorant, cu lis ruedis di fier che si movin in fuarce des aghis dal Var.
Dal mulin, par mieç di une strade, si rive di gnûf a Cjamin dal Tiliment, cjatant il cjasâl di Morson, che si caraterize par vê lis parêts cu la tiessidure fate di muradure di claps. Di Cjamin dal Tiliment si rive a Guriz, li che e je la Vile imponente Colorêt - Mels; chi, te crosere, si zire a çampe e si va indenant suntune strade blancje e drete, indulà che si pues contemplâ cun plasê une campagne coltivade cun filârs e caraterizade di fossâi luncs.
Di chi si rive li de strade des "Catocis"; si zire, cumò, a man çampe, e si jentre tal paîs di San Vidot, scjavaçât dal flum Var, cu lis cjasis e i mûrs di confin fats di claps. Di San Vidot, dopo une polse sul glereâl dal Tiliment, si rive, ae fin, tal centri di Cjamin dal Tiliment. Il percors al finìs indulà che al jere scomençât: tal "Borc dai siôrs".
Questa zona, distante da vie di comunicazione di scorrimento, offre autentici e incantevoli scorci, godibili soprattutto in bicicletta. La bicicletta offre, idealmente, la possibilità di apprezzare le bellezze di questa terra composita, autentica, ricchissima di segni di una civiltà contadina, e con un paesaggio ricco di acque e di verde, da cui spuntano i casali ed i campanili dei borghi.
Il territorio di Camino è caratterizzato da una rete di aziende agricole e agrituristiche, organizzate per ospitare cicloturisti, ideale per stabilire uno stretto rapporto con il territorio e l’ambiente; si passa da aziende con cantine di degustazione a vere e proprie residenze di campagna. Non mancano trattorie e osterie ove è possibile gustare piatti tipici.
Le bellezze di questo territorio possono invogliare anche i visitatori della vicina Villa Manin, che, attraverso nuovi percorsi cicloturistici, possono raggiungere Camino al di fuori delle strade trafficate. Anche i turisti provenienti da Lignano Sabbiadoro, attraverso un percorso esistente sotto l’argine del Tagliamento, possono raggiungere il territorio di Camino.